Aphroditê'ren heriotza? • ZUZEU\nEsther Margareta Katzen anderearen Der Dressierte Mann liburuak arrazona du:\nBularrak: gizon batek, oikonomiko baliorikan gabe, emakume baten bularra ukitzen dueneko uneak urriak dira. Umeak amaren bularra edoskitzen duenean eta bestetan emakume gazteek euren bularrak eskaintzen dituztenean. Mendebaldean maitasunaren eskaintzea abolitu egin dugu, baina, Michel Houellebecq jaunak idatzi bezala bere Plateforme romanean, mendebaldetarrak gainerako mundurat joaten gara bular bila. San Ferminetako Aphroditê lizunek euren bularrak eskaini dituzte. Ikurrin erraldoia plazaren zeruan eskegita, eta plazan libertino emakumeak. Alta, euskarazko prensaren monopolioa duen BERRIA egunkarian misandro iritziak argitaratzen dituzte. Zergatikan? Bada, bularra inolako oikonomiko baliorikan gabe eskaintzea transgressionea delakotz. Aitor dezagun, matrimonioa legal prostitutione bat baino ez da.\nSexua eta lana: ume batek jaso egiten du, ez du ematen. Heldu batek eman egiten du, jaso ere bai, baina ez umeak bezala. Helduari egokitzen zaio ematea. Umea ahula da. Heldua sendoa da. Gizona sendoa da, emakumea ahulagoa da, umea ahulena da. Emakumeak divortiuaren bidez gizonez bertze egin dute, baina ez euren merituengatikan. Horrela, hembrista Statuek zergen bidez gizonak hembrismoa ordaintzerat behartzen dituzte. Lehen, matrimonioaren bidez bazen. Orain, hembrista Statuen bidez da. Emakumea bethi egoera ahulean bizi da. Bethi laguntza behar du. Ez da gerretarat joaten. Ez da gartzeletarat joaten. Ez da lan-istripuetarat joaten. Penal Codea zakilaren physiologian oinharrituta dago, eta aluaren physiologiak impunitate osoa du. Zer maitasun mota da matrimonioa den hitzarmena? Nabarroan seme-alabak dituztenen eta divortiatu diren emakumeen %95ak gizonei aitatasuna ukatzen diete.\nColonial ephaitegiak: emakumeak colonial ephaitegiez baliatzen dira gizonei umeak bahitzekotz. Ume-bahitzaileak. Hazi-lapurrak. Ondasun-lapurrak. Milaka gizonek hilabetero pensionea eman behar diete, eta euren seme-alabak ikhustearren visita erregimena dute. Gizonaren altxorrikan haundiena bere hazia da. Gizonak bere askatasuna bere haziaren bidez mantentzen du. Guk ereiten dugu, guk erabakitzen dugu. Hizkeraren appropiationea burutu behar dugu: zakila, barrabila eta bertze. Ez dira hitz itsusiak. Hitz politak dira. Erotikoak.\nSkhizophrenia: psykhiko gaitzen eragile nagusia matriarkhatua da. Amaren possessivukeriak umea psykhikoki irendu egiten du. Hor umea ez da bizitzekotz gai. Umeak bere borondatearen eta amaren borondatearen artean borrokatu behar du. Amek, societatearen aitzinean, erraten dute ezen umea psykhikoki gaizki dagoela, eta euren arduraz garbitu egiten dira. Amek ez dute ama izatearen statusa galdu nahi, eta amatasuna luzatzearekin muthila bezatzen dute.\nEskubideak: emakumeak eskubideen subjectuak dira. Gizonak betebeharren subjectuak dira. Classez classe emakumeek gizonek baino civil baldintza hobeak dituzte. Munduko religioso, politiko eta judicial systema guztiek emakumea gainbabesten dute. Eta, nor da babeslea? Gizona. Gerretan gehiengoan gizonak hiltzen dira. Gartzeletan gehiengoan gizonak hiltzen dira. Lan-istripuetan gehiengoan gizonak hiltzen dira. Hala ere, hemen ez dago genero-politikarikan; ala, agian, bai?\nAunhitzez ere gehiago idaz daiteke gaiari buruz. Gizon bezatuez. Emakume bezatzaileez. Edo, masculinitatearen emancipationeaz: “Gizonaren altxorrikan haundiena bere hazia da; bere askatasuna.”\n26 pentsamendu “Aphroditê’ren heriotza?”-ri buruz\nGalder Gonzalez 2013-07-11 21:07\nAtzo xenofobia, gaur matxismoa… dena da libre Krutwigeraz idazten dutenentzat!\nzotz 2013-07-12 00:42\nuste dut badakidala zer gertatzen ari den… berriz ere iratzargailua jartzea ahaztu eta ameskaiztoak luzatzen ari zaizkit!\nAndoni Errazkin Beratzadi 2013-07-12 16:16\nHamar milaka gizon daude ezen euren seme-alabak bahitu dizkietela. Communismoan gulag-a, eta feminismoan visiten regimena. Zuk ez duzu inoiz, inon, inola ere conductismoaz hitz eginen. Edo genero-politikei buruz, noski. Violenzia sotilaz…\nAitzinekoa ez zen xenophobia. Aitzinekoa colonialismoa zen. Zenbat frantziar imperial hedabide ikhus-entzun daitezke Nabarroan? Zenbat nabar soveranu hedabide? Zenbat espainiar imperial hedabide ikhus-entzun daitezke Nabarroan? Zenbat nabar soveranu hedabide? Cultural colonizationeaz hitz egiten ari naiz.\nHau ez da machismoa. Hau hembrismoa eta homonormativismoa da. Zenbat emakume atxilotzen ditu colonial poliziak nahiz imperial poliziak genero-violenzia dela-eta? Zenbat gizon atxilotzen ditu colonial poliziak nahiz imperial poliziak genero-violenzia dela-eta? Zenbat emakume hiltzen dira lan-istripuetan? Zenbat gizon hiltzen dira lan-istripuetan? Zergatikan da colonial hedabideetan nahiz imperial hedabideetan gaiztoa bethi gizona? Zer dago horren gibelean? Irakur, hedabideetan ezin daiteke imperial violenziaz hitz egin, ez-eta hembrista violenziaz ere. BERRIA egunkarian gauza berbera gerthatzen da. Non dago adierazpenaren askatasuna?\nFederico Krutwig jauna mespretxatu duzu. Ni mespretxatzea onhartzen dut, baina bera ez. Euskaltzainikan haundiena izan da, bere bekatu eta bertute guztiekin. Resurrección Azkue jauna baino haundiagoa. Ea noizbait Federico Krutwig jauna gainditzen dugun…\nGalder González jauna, zure idazkiarekin emotional xantaia egin nahi izan badidazu, bada jai duzu. Galdera da: Statuari bai? Statuari ez?\nPost Scriptum: hau izkiribatu nuen BERRIA egunkariko eztabaidagunean:\nXUXEN 2013-07-11 21:43\nBarkatu, hori ez Krutwigera. Federikok lehen euskara batuan idazten zuen, nafarreraz, adibidez honetan:\n“Euskalherriaren garhaipen historiko bat hospatzen den egun batetan finkatu behar lizateke. Neure aburuz hunelako fetxa historikoa Euskalherrian, Orstaroaren 15/a izan da, noiz euskaldunek Frantziaren harmada Orreagan suntsitu bait zuten. Euskaldunen viktoria hau mundu osoan ezagutzen da. Eta hunela kanpotar iainko baten heriotza ta phizteaz xinta-mintaka egoitearen ordez, euskaldunek, beren herrirat kanpotar iainko hori ethorri baino lehen, beren Historian iaraietsi duten ekhintza nabusiena ta ezagutuena hospa lezakete. Hunen araura flamenkoek bere nazional jaiaz, Kortijken frantsesen kontra irabazi zuten “urrhezko ezporen bataila” hospatzen dute, eta Alemaniko patriotek beren nazional jaia bezala germanoek Arminius buruzagiaren manupean Varusen legioneak deuseztu zituzten eguna dute.”\nAndoni Errazkin Beratzadi 2013-07-12 16:34\nAgur Xuxen jaun edo anderea:\nNondikan lortu duzu textu hori? Zergatikan ez dute euskal argitaratzaileek argitaratzen? Ba al zenekien ezen Federico Krutwig jaunaren textuak omissionez bai Frantzian bai Espainian debekatuta daudela? Zergatikan?\nXUXEN-XUXEN 2013-07-11 22:15\nFederico Krutwigek bere bidea egin zuen:\n“Bainan hemen gauza guztien aurrean begiratu behar generaukeo gaur egunean dagoen arrisku handiari. Ezen gaur egunean, “geniu” alferren epokhêan bizi bait gara, zeinei dirudienez gauza guztiak hekiei zerutik erorten bait zaizte. Hauk’ euskaraz’ gure culturan egonikako tendentiak nolabait errepikatu ordez, ethorten zaizkigu cantatzen soilik hispaniaraz itzulitako soinuez, zeren gure casuan hemen dagoen culturgabezia delata, gure cultur kykloaren literatura gorenak ere ezagutzen ez diren, eta hunat dathorten cultura osoa heikiei bakharrik gaztelauaz eginikako itzulpenen bidez dathorte nola eta hunalako hizkuntzaz baizik irakurten ez bait dute, ezer irakurri zutenean.”\nAndoni Errazkin Beratzadi 2013-07-12 17:14\nAgur Xuxen-xuxen jaun edo anderea:\nZergatikan Ezkertiar Collaborationista Sociologiak ez du euskarazko argitalatxe bat fundatu?\nZergatikan Ezkertiar Collaborationista Sociologiak ez du euskarazko ezkertiar hedabide bat fundatu?\nZergatikan Ezkertiar Collaborationista Sociologiak ez du Anticolonialista Dialektika besarkatu?\nInaki Soto jauna, Aitor Kaltzakorta jauna edo Juan Etxenike jauna; zer zarete gizon bezatuak, ala? Bada, bai. Eta ez zarete gai soveranu Statu baten strategia markatzekotz. Zeuongatikan eta bertze batzuengatikan misserable urteak pasa ditut: infernuan. Jende bat ez dut nire bizitza osoan berriz ere nabarituko. Hala ere, nire hitzak ezin izanen dituzue isilaraz:\n2006 GARA egunkaria: Obviedades:\n2011 GARA egunkaria:\nBazter nazakezue, baina nire hitzak ezin dituzue isilaraz. Game over.\nAndoni Olariaga jauna, ezen nik harrikadak izkiribatzen ditudala? Agian, izan daiteke zure colonial individual gogo-egoerak ezin duelakotz soveranu Statuaren ideal energia jasan, ez-eta? Hauek dira BERRIA egunkariak argitaratu zizkidan artikuluak:\n2006 07 21 ::: Gogo-egoeraren irudikaria:\n2006 09 06 ::: Oreka bila:\n2006 11 24 ::: Jare, Hiztegi Galdua ekoizten:\n2006 12 30 ::: Eusko Hiria:\n2007 03 29 ::: Obaba Antzokia:\n2007 06 08 ::: Bidutziak orakuluen aretoetan:\n2008 03 18 ::: Iluntasunaren bihotza:\n2008 11 15 ::: Hontzaren baratzea:\n2011 04 17 ::: Ez ez, absurdoa naiz…\nBistan da, gaur egun gauza aunhitzetan arras desberdin pensatzen dut. Nola ez! Uf, uf, uf! Andoni Olariaga jauna, idazki hauek guztiak harrikadak ahal dira? Ba al dakizu zenbat arazo ekharri dizkidaten idazki hauek guztiek? Ba al dakizu ezen erotzat nindutela? Ba al dakizu ezen jendeak desberdin tratatzen hasi ninduela? Baina, biziraun dut…\nGaldera bat eginen dizut: ba al dakizu zergatikan garen colonia bat?\ntxerren 2013-07-11 22:58\n“Emakumea bethi egoera ahulean bizi da. Bethi laguntza behar du. Ez da gerretarat joaten. Ez da gartzeletarat joaten. Ez da lan-istripuetarat joaten. Penal Codea zakilaren physiologian oinharrituta dago, eta aluaren physiologiak impunitate osoa du”, “psykhiko gaitzen eragile nagusia matriarkhatua da”…\nAndoni, Bingen, edo Iosu, iraganekoa ote zaren galdetuko nizuke, baina agian galdera da zein iragan alternatibotakoa zaren galdetzea. Edozelan ere, sexismo demente honen aurrean bi alternatiba uzten dizkiguzu: hau idazten duena pertsonaia asmatu bat da (eta beraz gusto txarreko txantxa bat hau dena) edo honelako gauzak idatzi ez ezik pentsatu egiten dituen hezur-haragizko pertsona bat dago hitz horien atzean, eta arazoa askoz serioagoa da.\nAndoni Errazkin Beratzadi 2013-07-12 17:17\nUrko 2013-07-11 23:46\nErrazkin jauna, oraingoan berriz gauza bakarrean naiz zurekin ados. Zakila, alua, barrabila eta abar hitz politak direla. Ea noiz gainditzen duzun emakume-gizon dikotomia eta, pertsonak direnagatik ikusten hasten zaren. Bitartean, herriko apaizak baino diskurtso karkagoa izaten jarraituko duzu. Esatea nire seme-alaben ama ni baino ahulagoa dela! Saiakera txiki bat, fiktizioa nahi baduzu, erditzearena eta gero hitz egin ezazu.\nAndoni Errazkin Beratzadi 2013-07-12 17:18\nGomendatzen dizut Esther Margareta Katzen anderearen Der Dressierte Mann liburua irakurtzea…\nDangerMouse 2013-07-12 09:29\nEdo txantxa bat da, edo harrikada latza.\nDena dela, San Fermineko argazkiari buruz ere zientoka txorrada esan dira, eta, nahiz eta beste kolore batekoa den gaurko teorizazio bitxia, kajoi berean sartuko dut. Kajoia ixteko, noski.\nPD:Jode, kontu honetan ere “colonial” eta letxeak.\nAmonamantangorri 2013-07-12 17:52\nHemen aurkitu dut sexu-gerraren gainean Errazkinen beste testu bat: emakumeek gizasemeak kontrolatzen eta alienatzen omen dituzte libidoaren bitartez. Horregatik, adibidez, neskek unibertsitatean nota hobeak ateratzen dituzte: mutilek egun osoa kafetegian musean eta porruak erretzen pasatzen duten bitartean potrotako minez eta frustratuta, neskak lasai eta boteretsu ibiltzen dira fakultateko pasilloetan barna. Holaxe, literalki. Orain dena ulertu dut. https://prod.euskalherria.indymedia.org/eh/servlet/OpenMir?do=getpdf&id=74219&forIE=.pdf\nZuzeuko editore maiteok.\nHorrelako testuak ez dira “polemikoak”, ez kitzikagarriak, ez iruzkinen atalean eztabaida aberasgarriak sorrarazten dituzten horietakoak; horrelako adreilutzarrak, oro har, nekagarriak dira, web-hedabide honi buruz desilusioa, asperdura, eta azkenean, irakurle galera sortzen ahal dutenak.\nAndoni Errazkin ez dut oraindik aurrez aurre ezagutu, baina makina bat urte badaramatza bere teoriekin karraka ematen. Indymedian argitaratu ditu urteetan zehar bere testu, marrazki eta linkak, gunea erori den arte. Antza, orduan ohitu zen iruzkinen atalean sistematikoki gaiarekin bat ere zer ikusirik ez duten txapak sartzera.\nHau moztu egin behar da.\nAndoniren alter egoa 2013-07-12 18:28\nBERRIA egunkarian eta bertze toki batzuetan lortu duzue: hemen ere bai?\nAndoniren alter egoa 2013-07-12 18:33\nHembrismoa totalitarismo mota bat da…\nhEMBRISMOAK hILTZEN gAITU…\ngERRA GALDU DUZUE…\nZergatikan ni hain korronte kontra banabil, nire izenarekin…\nEta zuk arrazona baduzu, censuratzekotz eskatzen?\nGainera, anonymo batekin?\nOrban lilak xingola urdina gogorarazten dit.\nGuztia ezin duzue controlatu…\nEMAKUMEAK EUSKAL STATUAREN KONTRA AL DAUDE?\nZERGATIKAN EZ DUTE EUSKAL EMAKUMEEK STATUARI BURUZ HITZ EGITEN?\nEUSKAL HEMBRISMOA COLLABORATIONISMO FO FO FO FORMA BAT AL DA?\nZUZEUko editore maiteok? Zer emotional xantaia egiten? Baina, zu zer zara amonamantangorri ala crueladevilllllllllllllllllllllllllllllllllllllllllllllllllllllllllllllllllllllllllllllllllllllll\nAndoni Errazkin Beratzadi 2013-07-12 18:52\nAgur amonamantangorri jaun edo anderea:\nZergatikan censuratu nahi duzu nire mezua?\nNor zara zu bertze baten mezua censuratzekotz eskatzekotz?\nZer ego-problema duzu?\nGauza bat da ez gustatzea…\nBaina, bertze gauza bat da censuratzea eskatzea…\nHonek guztiak zure intellectual maila erakusten du. Totalitaria. Dictatoriala. Tyrannikoa.\nHau ez da moztuko. Hau hasi baino ez da egin.\nbeste bat 2013-07-12 20:02\nAndoni Errazkin Beratzadi… Barkatu galdetzea, baina… Benetakoa al zara?\nAndoni Errazkin Beratzadi 2013-07-16 11:52\nBuddhista perspectivu batetikan, ez; baina, agian, benetakoa bilaka naiteke… zure gogoan.\nJuanpa 2013-07-15 19:14\nHummm…egia esan, nahiko ondo dago, ez zait iruditzen beste munduko astakeririk esaten duenik, gertatzen dena da Ezker Abertzale Ofizialekoak politikoki zuzenak direla progrearena egiteagatik, beraz, (mutilak barne) feministak dira eta abar luzea\nAndoni Errazkin Beratzadi 2013-07-16 11:55\nBai, Juanpa, Official Ezker Amertzaleak Euskadi Ta Askatasuna condamnatu zuenez gero testosteronea galdu du, eta erabakitzekotz ahalmena. Astindu on baten unea iritsi da.\nAndoni Errazkin Beratzadi 2013-07-17 12:54\nEztabaida honetatikan ateratzen dudan ondorio nagusia nabar gizonaren bezaketa mailaren sakontasuna da. Hiruinean atxilotu dituzten guztiak gizonak dira, zer kasualitatea… Gero, Euskadi Irratian, gaur goizean goiz, hainbat nabar emakume Palestinan egon dira palestinar emakumeen egoera aztertzen. Han, Palestinan, gehien hiltzen direnak gizonak dira. Zertarakotz nahi duzue erabili palestinar emakumearen egoera zeuon, nabar emakumeon victimismoa sendotzekotz, ala? Eta israeldar emakumeak, zer?\nAndoni Errazkin Beratzadi 2013-07-17 13:00\nGero, hemen, bada emakumearen moral bikoitza. Aldi berean victima eta gero femsub egitea gustatzen zaizue, bethi ere dirua badago tarteko, hala ere, bada dirua tarteko ez dagoenean femsub egitea gustatzen zaion emakumea, bai eta maledom, femdom, malesub, ere…\nNon dago sexual askatasuna? Zer da machismoa? Zer da hembrismoa? Zer da maskulinismoa? Zer da feminismoa? Nola onhar daiteke emakumea ona eta gizona gaiztoa manikeo dikotomia?\nGero, hembrista aunhitz bere gogoko mutilarekin femsub da, eta mutila gero-eta maledom-agoa gero-eta gehiago gustatu. Arren!\nHiruineko emakumeei joku hori gustatzen zaie, eta penagarriena da societate batean bizitzea non ere gizonak bethi gosez bizi baitira emakumeek sexuari oikonomiko xantaia agertzen baitiote.\nLehen Eliza, orain Emakunde. Eliza eta Emakunde abolitu.\nAndoni Errazkin Beratzadi 2013-07-17 13:01\nAh, eta noski: GIZONA ASKATU!!!\nAndoni Errazkin Beratzadi 2013-07-17 17:36\nGai honen inguruan Antichrist filma ikhustea gomendatuko nuke.\nLars von Trier. Antichrist:\nZuzendariaren iritziak biltzen dituen DVDaren gehigarrian zuzendariak aiphamen interesgarriak egiten ditu emakumearen moral bikoitzaren inguruan.\nKaixo 2014-04-17 20:04\nAndoni. Oso triste ikusten zaizu, gaixoa… ze emakume maitemindu nahi zenun eta ez zintuen onartu? Gauzak argi eta garbi esan zizkizun eta ez dituzu onartu nahi? Zer gertatu zen, kontaiguzu eta barneko min hori behingoz atera. Eta ikasi, maitatzen ikasi. Lehengo zure burua eta gero horrenbeste behar duzun emakumearena. Izan ongi.


HABE IKASBIL: Ahuntza eta otsoa\nKeywords: antxume, ahuntz, errementari, otso, txinatar, asia, irentsi, ama, ipuin\nHABE aldizkariaren 29. alean eman zen argitara ipuin hau, 1983an. Testua eguneratuta ekarri dugu orain IPUINAK atalera.\nCuentos Populares de Asia, 3, Doncel, Madrid, 1982, 115-120. orr.\nBazen behin batean ahuntz txinatar bat, buruan bi adarrekin ikusi dituzuen horietariko bat, nahiz eta beste batzuetan ez ikusi. Ahuntzama zen eta hiru antxume zituen, Hakak, Pukak eta Kulula Sangak txikia.\nEgun batean, ama bere antxumeentzat jateko bila joan zen. Kanpoan zen bitartean, otso bat sartu zen etxean eta hiru antxumeak irentsi zituen.\nItzuli zenean, amak ez zituen inondik ere antxumeak aurkitzen. Tristuraz beterik, eseri eta zer gertatu ote zen pentsatzen jarri zen. Bat-batean, otsoaz oroitu zen.\nAzkar-azkar ama otsoaren etxera joan zen korrika. Igo zen teilatura eta apoekin kolpeka hasi zen. Otsoak oihu egin zuen etxe barnetik:\n- Nor ari da nire teilatuan kolpeka eta nire gonbidatuen bazkarira hautsa botatzen? Bazkaria zikina dago eta nire gonbidatuak itsututa geldituko dira horrenbeste hautsekin.\nAmak erantzun zuen:\n- Ni buruan bi adar dituen ahuntz txinatarra naiz, batzuetan ikusten duzuna eta beste batzuetan ez. Esadazu orain: Nork jan zuen nire Pukak? Eta nork jan zuen nire Kulula Sangak txikia?\n- Neuk jan nuen zure Hakak. Neuk jan nuen zure Pukak. Eta neuk jan nuen zure Kulula Sangak txikia ere.\nAhuntzak esan zuen:\n- Bihar biok borroka egingo dugu.\nOtsoak esan zuen: Oso ongi, bihar borroka egingo dugu.\nAhuntza bere etxera joan zen eta esne-katilu bat bete zuen. Biharamunean, goizean goiz, errementariari eraman zion esnea. Eta honela esan zion:\n- Otso madarikatu horrek nire hiru umeak jan ditu. Mesedez zorroztu iezazkidazu ondo adarrak, zeren gaur bazkalondoan borroka egin behar baitugu otsoak eta biok. Katilukada esne hau ekarri dizut zure lanaren ordain bezala.\nHartu zuen errementariak esnea eta gero ahuntzaren adarrak zorroztu zituen, ezpata bezain zorrotzak utzi arte.\nHandik laster, otso zitala errementerian azaldu zen. Zaku bat zekarren, harriz eta lokatzaz betea. Honela esan zion errementariari:\n- Mesedez, zorroztu iezazkidazu hortzak, zeren bazkalondoan borroka egin behar baitugu ahuntz txinatarrak eta biok. Zure lana ordaintzeko janari-zaku hau ekarri dizut.\nBaina errementariak zakuaren barman begiratu zuenean, ez zuen lokatza eta harriak besterik ikusi. Haserre bizian jarri zen, eta otsoak ahoa ireki zuenean, errementariak, hortzak zorrozten ari zelakoa eginez, atera egin zizkion. Azkenean esan zuen:\n- Ederki, hortzak zorroztuta dauzkazu.\nBazkalondoan, otsoa eta ahuntz txinatarra elkarri begira egon ziren buruz buru, borrokan hasteko prest. Otsoak esan zuen:\n- Ekin zuk lehendabizi!\n- Ekin zuk lehendabizi.\nOrduan otsoak, ahora irekiz, ahuntzari eraso zion, urdaila irekiko ziolakoan. Baina hortzik ez baitzeukan, atzamarkada batzuk besterik ez zizkion egin.\nOndoren ahuntzaren txanda zen. Burua jaitsiz, otsoari eraso zion. Haren adar zorrotzek otsoaren urdailean sartu eta egundoko zarrastada egin zioten. Otsoaren urdailetik Hakak irten zen orduan. Gero Pukak irten zen, eta azkenean Kuluka Sangak txikia ere azaldu zen.\nBere antxumeak onik eta salbu ikusteaz poz-pozik, ahuntzak aurpegia garbitu zien eta gero pozez beterik joan ziren denak etxera. Eta harrez gero pozik, oso pozik, bizitu ziren ahuntz txinatarra, Hakak eta Pukak eta Kulula Sangak txikia.\nAHUNTZ TXINATAR BAT.- Una cabra china.\nBIHARAMUNEAN.- Al día siguiente.\nBURUZ BURU.- Aurrez aurre. Frente a frente.\nEGUNDOKO ZARRAZTADA.- Ebaki handia.\nEKIN.- Eraso, hasi atakatzen.\nESNE-KATILUA.- Ontzia bera. Katilu esnea: katilukada esnea.\nGONBIDATU.- Otordu edo festa batera deitua.\nHASERRE BIZIAN.- Oso haserre.\nHORTZAK ZORROZTEN ARI ZELAKOA EGINEZ.- Haciendo como que le afilaba los dientes.\nIRENTSI.- Tragatu. Engullir.\nLOKATZ.- Lohia, lupetza. Barro.\nONIK ETA SALBU.- Sano/as y salvo/as.\nOTSO ZITALA.- Otso makurra edo gaiztoa.\nURDAILA IREKIKO ZIOLAKOAN.- Tripa irekiko ziolako ustetan.\nZORROZTU IEZAZKIDAZU.- Afílame. Antonimoa: kamustu.\nTales - Aug 11, 1983 - 817 Visits\nTales - Aug 9, 1983 - 2878 Visits\nTales - Aug 8, 1983 - 3101 Visits\nTales - Dec 31, 2000 - 37780 Visits\nTales - Aug 17, 1984 - 2130 Visits\nTales - Aug 12, 1984 - 1130 Visits\nTales - Aug 12, 1983 - 1561 Visits


UPV/EHUk mikroalgen bilduma zabaldu du mundura  - UPV/EHU\nGure txokoak: Bakea helarazten duen baratzea\nUPV/EHUk mikroalgen bilduma zabaldu du mundura\n600 andui baino gehiago ditu bildumak, eta ikerketa bioteknologikorako iturri garrantzitsu bat izateaz gain, baliabide naturalak kontserbatzeko modua ere bada\nLehenengo argitaratze data: 2021/02/11\nSergio Seoane Parra eta Esther Blanco Rayón. Itsas planktonaren eta estuarioaren ikerketa-taldea. Argazkia: UPV/EHU.\nMunduko hainbat tokitako (batez ere, Euskal Autonomia Erkidegoko uretakoak) mikroalgen 600 andui isolatuk baino gehiagok osatzen dute BMCC Basque Microalgae Culture Collection bilduma. UPV/EHUren kultibatutako mikroalgen bilduma, Espainiako Algen Bankuarekin batera, Munduko Kultibo Bildumen Federazioan (World Federation for Culture Collections - WFCC) erregistratua dagoen Espainiako mikroalgen bilduma bakarra da. Estreinatu berri duen webguneak mundura zabaldu du bilduma.\nMikroalgak organismo mikroskopiko fotosintetikoak dira, eta ekosistema desberdinetan –bai ur gezakoa, bai ur gazikoa, bai itsasoko uretakoa– hartutako ur laginetatik ateratzen dira. Isolamendua mikropipeteoaren edo serieko diluzioen bidez egiten da, eta kultiboak hazkuntza ganberetan edukitzen dira, hazteko behar dituzten argi eta tenperatura baldintza optimoetan. BMCC bilduma 2002an hasi zen modu informalean, eta, gaur egun, UPV/EHUko Zientzia eta Teknologia Fakultatean dago. Gainera, Plentziako Itsas Estazioak (PiE-UPV/EHU) eskaintzen dituen baliabide biologikoetako bat da BMCC, Plentziako Itsas Estazioa EMBRC Europako azpiegitura baita; azpiegitura horrek Europako 9 herrialdetako 45 ikergune biltzen ditu.\nTalde taxonomikoei dagokienez, honako hauek osatzen dute bilduma nagusiki: diatomeak, alga berdeak, dinoflagelatuak eta haptofitak; horiez gain, beste talde batzuk ere badaude, kriptofitak edo zianobakterioak, esaterako. Hauek dira mikroalgen jatorrietako batzuk: Bilboko estuarioa, Urdaibaiko Biosfera Erreserba, Sanabriako aintzira eta Acherito iboia. Euskadin kokatutako eta bertako biodibertsitatean ardaztutako mikroalga bilduma bat izatearen onura nagusiak bi dira: «Batetik, potentzial bioteknologiko handia duen baliabide biologiko horretara sarbidea izateko aukera ematen die enpresa pribatu zein publikoei, eta prozesu bioteknologikoetan funtsezkoak diren anduiak edo patente baten edo artikulu zientifiko baten parte direnak berme guztiekin gorde daitezke», azaldu du Sergio Seoane Ekologiako irakasle titularrak. Bestetik, «bildumek zeregin garrantzitsua dute, anduien jatorrizko herrialdeetako biodibertsitaterako eta baliabide naturalen kontserbaziorako zentroak baitira», gaineratu du. Eginkizun horren garrantzia handitzen joan da 2014an Nagoya Protokoloa indarrean jarri zenetik. Nazioarteko itun horrek Aniztasun Biologikoaren Hitzarmenaren hirugarren helburua garatzen du: baliabide genetikoen erabileratik lortutako etekinen banaketa bidezko eta zuzena.\nBioteknologia eta, bereziki, mikroalgekin zerikusia duena hazten ari da, eta gero eta ohikoagoak dira mikroalgekin egindako produktuak hainbat sektoretan; tartean, elikaduran, nekazaritzan, kosmetikan edo medikuntzan. Adibidez, mikroalgetatik datoz espirulina «superelikagaia» eta astaxantina pilulak –dietetako ordezkatze produktu oso erabiliak dira–, bai eta antioxidatzaile batzuk, hala nola fukoxantina, jada probatu dira minbiziaren aurka erabiltzeko. Hala ere, produktu horietan guztietan erabiltzen diren mikroalga espezieen ehunekoa oso txikia da bildumetan eskuragarri dauden andui guztiak kontuan hartzen badira, eta ezereza da, naturan dagoen biodibertsitate erreala kontuan hartzen bada. «Bildumak egoteak eta haien hazkundeak berebiziko garrantzia dute bioteknologiaren industria sektore honetan arrakasta izateko, eta, beraz, azpiegitura horiek aintzatestea eta babestea administrazioaren eta enpresa sektorearen apustua izan behar da», adierazi du Seoanek.\nGure kostaldean ohikoa den dinoflagelatu bentonikoa. Metabolitoak sortzen ditu, eta horiek interes farmakologikoa dute, zelula tumoralen kontrako propietate antifungiko eta zitotoxikoengatik.\nUr gezako diatomea horrek izar formako koloniak eratzen ditu, eta Zadorraren sistemaren urtegietan dago.\nUr gezako dinoflagelatu hori UPV/EHUren Bizkaiko Campuseko Lertutxe urtegian dago.\nGure estuarioen bokaleetan ohikoa den diatomea. Silizezko frustulak edo pareta zelularrak keta izeneko arantza batzuk ditu, eta horiek flotatzen laguntzen diote.\nBizkaiko Golkoan bloomak sortzen dituen kokolitoforidoa. Kaltzio karbonatozko geruzaz edo ezkataz inguratuta dago, eta horiei kokolito esaten zaie.\nGure kostaldean ohikoa den kate diatomea.\nZadorraren sistemaren urtegietan dagoen klorofita zenobiala.\nGure kostaldean ohikoa den dinoflagelatua. Ekorketazko mikroskopia elektronikoari esker, bere estaldura (teka) zulatua ikus dezakegu.\nGure kostaldean ohikoa den dinoflagelatua.\nInprimatu UPV/EHUk mikroalgen bilduma zabaldu du mundura


Eskuraketa: Daniel Burenen Arku gorriak | Sala de prensa del Museo Guggenheim Bilbao\nEskuraketa: Daniel Burenen Arku gorriak\n2007ko urriaren 19an Guggenheim Bilbao Museoak hamar urte betetzen ditu inauguratu zenetik, 1997ko urrian. Hori ospatzeko Daniel Burenen Arku gorriak aurkezten dugu, La Salveko zubian egindako esku-hartze artistikoa, Bilboko ondare artistikoa aberastuko duena eta Guggenheim Bilbao Museoaren Bilduma zabalduko duena, Museoaren ingurua osatzen duten gune berezienetariko baterako propio sortutako artelana izanik.\nGuggenheim Bilbao Museoa triangelu forma duen orube batean dago eraikia eta erpinetako bat La Salveko zubiak gurutzatzen du, hiriko sarbide nagusietako bat. Frank Gehryk Museoaren diseinua egiterakoan hasieratik besarkatu nahi izan zuen zubia azpitik zeharkatzen duen bolumen baten bidez, harrizko dorre batekin amaitzen dena.\nLa Salveko zubian betirako finkatuko den artelan hau burutzeko akordio batera iritsi da Museoa azpiegitura honen jabetza duen Bizkaiko Foru Aldundiarekin eta lehiaketa bat egin zen 2006ko ekainan sorkuntza artistikoaren alorrean nazioartean izen handia duten hainbat artisten artean. Daniel Buren, Liam Gillick eta Jenny Holzerrek erronka jaso zuten eta proposamen bana aurkeztu zuten. Hiru sortzaileak oso ezagunak dira eskala monumentaleko obrak egiten izan duten esperientzia zabalagatik, baita hizkuntza eta material bereziak erabiltzeagatik ere.\nAzken erabakia 2006ko abenduaren 16an jakinarazi zuen Hautespen Batzordeak. Batzordeko kideak Bizkaiko Foru Aldundiko eta Eusko Jaurlaritzako ordezkariak; Londresko Royal Academy of Arts-eko Erakusketen Idazkaria, Norman Rosenthal; Solomon R. Guggenheim Foundation-eko Zuzendaria, Thomas Krens; eta Guggenheim Bilbao Museoaren Zuzendari Nagusia, Juan Ignacio Vidarte, izan ziren.\nHala ere Batzordeko kideak ez ziren La Salveko esku–hartze artistikoa aukeratzerakoan iritzia eman zuten bakarrak. Guggenheim Bilbao Museoak pentsatu zuen proiektua hain handia zenez, jendeak egunero ikusiko zuenez eta hiriaren itxura aldatuko zuenez bisitariek ere zeresana zutela eta horregatik nahiago zuten proposamenaren alde botua emateko aukera eman zitzaien.\nHorretarako hiru proiektuen maketak Museoan ikusgai egon ziren 2006ko urritik azarora, artistek ekarritako material osagarriekin batera. Honela bisitariek proiektu bakoitzaren azalpena eta sortzaileetako bakoitzaren ibilbide artistikoa ezagutzeko aukera izan zuten.\nBisitarien gehiengoak sistema honen bidez hartutako erabakiak boto baten balioa izan zuen Hautespen Batzordean. Azkenean Daniel Buren frantsesaren proiektua aukeratu zuten “ikusteko liluragarria, erraza eta akatsgabea” den artelana gisa definitu zutelako eta zubiaren arkuak Museoaren forma lerromakur eta dotoreekin sortzen duen kontraste handia gutxitzen saiatzen delako.\nDANIEL BURENEN ARKU GORRIAK\nArku gorriak da Daniel Burenen proiektuaren izenburu ofiziala. Proiektuaren oinarrian den ustea honakoa da: altzairuzko arkua da Frank Gehryk Museoaren eta zubiaren artean sortutako harmonia perfektua desitxuratzen duen elementu bakarra, izan ere artistaren hitzetan arkua “bisualki ez baitago Museoaren dotoretasunarekin lotua”.\nHorregatik, bere esku-hartze artistikoak zubiaren egitura eraldatzean jartzen du arreta. Kolorezko “azala” jarri nahi dio, eskultura bailitzan; bere forma eta konfigurazioa alda dadin, baina jatorrizko funtzioa galarazi gabe. Artistaren hitzetan “aldaketa honekin elkarrizketa bat sortzen da zubiaren funtzionaltasunaren eta berau besarkatzen duen eskulturaren estetikaren artean”.\nBurenek eskulturarako aukeratu duen kolorea gorri bizia da, kontraste handia sortzen duena zubiak duen kolore berdearekin, baina era berean, lotura kromatikoa mantentzen duena Gehryren eraikuntzako titanioarekin. Aldeetako ertzetan txandakatu egiten dira marra zuri eta beltzak, kolore gorriari kontrajarriz.\nBurenen proiektuak ingeniariek eta mota honetako egituretan adituek gainbegiratu dute egin aurretik. Diseinuan artista frantsesak zubiaren mugimendua eta haizearen indarra hartu zituen kontuan, horretarako kalkulu zehatzak eginez. Instalazioak oso ezaugarri deigarria du: gainjarritako egitura ez dago zubira ainguratuta, puntu zehatz batzuen gainean pausatzen da, ez da finkagailurik ezarri eta ez da zulorik egin. Izan ere proiektuak onartzeko baldintzetako bat zubiaren egitura ez aldatzea izan zen.\nMaterialei dagokionez, hasieran Burenek material sintetiko bat nahi zuen, karpa handiak eraikitzeko erabiltzen den olanaren antzekoa baina mantentze eta kontserbazio arrazoiengatik azkenean ia suntsiezina den materiala aukeratu da: hamar urte inguruko garantia duen formika berezi bat. Formika egiteko paper itsatsi eta prentsatua erabiltzen da behar adineko lodiera duten xaflak lortzeko. Emaitza itxura zurruna duen materiala da, hotza nahiz beroarekin oso gutxi aldatzen dena. Oso sendoa izateaz gain, material iraunkorra da eta mantentzeko erraza, horregatik pieza hau egiteko ezin egokiagoa da.\nBestetik, alboetan kutxa metalikoak daude argi diodoekin. Kutxak metakrilato zeharrargiarekin estalita daude eta binilo itsaskorraz egindako zerrendak dauzkate. Piezak bi motako argiztapena dauka. Batetik argi estatikoa, “eskultura gorriaren” bi aldetan proiektatzen dena; eta, bestetik, argiztatze konplexu eta dinamikoa, alboetako kutxetan sortzen dena eta egituraren kanpoaldeko eta barrualdeko ertzetan mugimendu etengabearen efektua sortzen duena. Argiztapena itsasadarreko uretan islatuko da efektu magiko eta iradokitzailea sortuz.\nDaniel Burenek ikuslearen eskuetan uzten du artelanaren interpretazioa. “Zubia hiriaren sarbide nagusietako bat da. Zubian sartzen zarenean Museoa ikusten da eta horregatik gustatu zitzaidan zubia arku gorri bizi batez estaltzeko ideia, horren azpitik, orain arte bezala, autoak nahiz oinezkoak igarotzeko. Bilbo eta mundua harremanetan jartzen dituen ate gorri handia”.\nLa Salveko zubian Arku gorriak esku-hartzea ezartzeak industria hiri zaharra eraberritzeko egin den ahalegin ikusgarriaren urrats berri bat da, orain hamar urte hasitako eboluzioa izan ere.\nDaniel Buren artistak “Praemium Imperiale” sari ospetsu jaso zuen pintura kategorian pasa den 2007ko urriaren 16an. Saria Hitachi printze japoniarrak eman zion, Akihito enperadorearen anaiak. Artista frantsesak Japoniako errege etxeak ematen duen arte plastiko eta eszekinoen sari garrantzitsu hau jaso du “bere kokapen zehatzeko lan aitzindariekin arte kontzeptualaren munduan haize bolada berri bat sartzeagatik”.\nAurreko edizioetan “Praemium Imperiale”arekin saritutako beste artisten artean Ingmar Bergman, Leonard Bernstein, Antoni Tàpies, Marta Argerich, Norman Foster, Maya Plisetskaya eta Mistislav Rostropovich aurki daitezke.\nDaniel Buren Boulogne-Billancourt-en (Frantzia) jaio zen 1938an. Bere ikasle urtetan arte diziplina ezberdinetan trebatu zen L'École des Métiers d'Art (1957–60) eta L'École National Supérieure de Beaux Arts-en ibili zenean. Hala ere, margolana landu izan du batez ere 1960tik aurrera.\n1965etik aurrera Buren margotzeko ezohiko euskarriak erabiltzen hasi zen eta banda zuri eta koloretakoekin aurretik estanpatutako lihoarekin egin zituen margoak, elementu bisual eta fisiko sinpleenetara murriztuz, eta ilusio eta subjektibitate osoa kenduz. Artelanaren osagai literalengatik (gainazal eta euskarria —aurre eta atzealdea—) erakutsitako interesak, honen ezaugarri materialak eta ideologikoak aztertzera eraman zuen.\nDaniel Burenen proposamen artistikoak, Europan hirurogeita hamarreko hamarkadan jazotako eraldaketa politiko eta sozialetan sustraitutakoak, hasieratik artearen eta artistaren eginkizunekin loturik egon dira, adierazpide ezberdinei eta horiek sortzen eta erakusten diren testuinguru sozialarekin duten harremanei buruz galdegiten utzi gabe. Artistak berak dioenez, bere lanek gauzak gertatzen diren mugak eta sortzailea eta behatzailea aurkitzen diren mugak erakusten dituzte.\nDaniel Burenek berak “in situ” artea bezala izendatu zuen arte mota egin du azken berrogei urte hauetan. Artelan hauek instalatuko diren lekuan edo ohikoak ez diren erakustokietan egiten dira, espazio horietan ikusgai jartzeko. Lan egiteko era honekin, Burenek artelan baten aurkezpenean ematen diren botere harremanak ikertzen ditu, eta artelanak berak testuinguru fisiko eta kulturalarekin elkarreragiten duen moduari buruzko galderak egiten ditu. Gainera, artelanaren presentzia eta ikusleak duen ulertzeko modua, eta honen autonomia bisual nahiz ideologikoa ere aztertzen ditu.\nBurenek elementu esanguratsu bat errepikatu du bere lanetan: 8,7 cm-ko zabalera duten oihal edo paperezko banda bertikal batzuk, euskarri ezberdinetan erabili dituenak. Koloretako banda hauek Frantziako ohiko euskarrietan dute sorburua. Tresna bisual horiekin artistak osagai piktorikoak adierazpide txikienera murriztu nahi zuen, era berean mundua bikoiztasun sinpleenera (espazio eta banda) ere murriztu daitekeelako metafora erabiliz. Kolore ukitu txikiek eraikinen egiturak alda ditzakete eta artelana hartzen duen espazioari garrantzia ematen diote.\nDaniel Buren nazioartean ospe eta izen handia duen artista da, 1986an Veneziako Biennaleko Urrezko Lehoia jaso zuena. Mundu osoko erakunde publiko nahiz pribatuek eskatzen dizkiote bere esku-hartze pertsonal eta ezagunak, iraunkorrak eta aldi baterakoak. Erakunde horien artean New Yorkeko Guggenheim Museoa aurkitzen da, 2005ean bertan lanean aritu baitzen.\nARTELANARI BURUZKO DATU TEKNIKOAK\nLa Salve zubia estaltzen duten formikazko ijezlan trinkoko 1.000 metro karratuak Bilboko Construcciones Lomsa enpresak egin ditu, bera izan baitzen Guggenheim Bilbao Museoak duela hilabete batzuk iragarritako lehiaketaren esleipenduna. IDOMen laguntza ere izan du, duela hamar urte Museoaren eraikuntzan parte hartu zuen Bilboko ingeniaritza enpresa.\nKanpoalderako Formica® trinkoa material berritzailea da, 10 Mpa-ko (100 kg/cm2) presioa eta 140ºC-ko tenperatura jasaten duen estratifikazio prozesu baten bidez sortzen dena. Erretxina termoegonkorrekin inpregnaturik dauden kfrat paper motako orriek osatzen dute eta paper apaingarriak estaltzen ditu bi aldeetatik (gorria kasu honetan). Gainazaleko papera erresistentzia handiko erretxina termogogortuekin inpregnatuta dago eta gainera, kolorearen degradatzea saihesteko izpi ultramoreak ekiditeko funtzioa duen geruza batek babesten du.\nEmaitza ijezlan trinko eramangarri laua eta aldaezina da, erresistentzia handikoa egurats zabalean eta izpi ultramoreen aurrean. Ondorioz, kolorea (gorria) denboran finkotasun eta egonkortasunez mantentzen da, gutxienez hamar urteko bermearekin (erraz luza daitekeen arren).\nIzaera ez porotsuarengatik material honek hezetasun eta egurats agenteei aurre egiten die, eta ez du mantentze lanik behar.\nArgitzeari dagokionez, EBI eta Susaeta pro lighting enpresak 400 metro karratu estali dituzte 2 watt-eko 6.732 LEDekin, kalitate hobeagoa dutelako eta artistaren eskakizunei hobe egokitzen direlako.\nZubiaren altuera: 55 m\nZubiaren zabalera: 28 m\nZirkunferentzien erradioa: 12 m\nFormikazko ijezlan trinkoarekin estalitako azalera guzitra: 1.000 m2\nFormikazko panelak: 8 mm-ko lodiera bakoitzak, 1,53 x 1,53 metro eta 11 kg /m2-ko pisua.\nArgi kaxekin estalitako azalera guztira: 400 m2\nLED-ak: 6.732 unitate.\nMarrak: 87 mm-ko lodiera duen binilo itsaskorra. Koloreak: zuria eta beltza.\nInaugurazioa: urriaren 19an Museoaren Hamargarren Urteurrenarekin bat etorriz.\nAurrekontua: amaierako kostea 1,6 milioi eurokoa izango da


2021eko Sanferminak bertan behera, bigarren urtez jarraian covid-19a dela eta\nSanferminak bertan behera uztea erabaki du Iruñeko Udalak, bigarren urtez\nEnrique Maya Iruñeko alkateak gaur jakinarazi duenez, bigarren urtez jarraian bertan behera geratu dira sanferminak, covid-19ak eragindako osasun egoera tarteko.\nAlkateak berak eman du erabakiaren berri, Udaleko Bozeramaileen Batzordearekin bildu eta San Fermineko Mahaian jakinarazi ostean.\nEsperotako erabakia zen, pandemiak eraginda, zaila zelako San Fermin jaien tankerako festa jendetsurik egitea. Mayak berak hala aitortu zuen pasadan astean Radio Euskadiri eskainitako elkarrizketa batean. "Sanferminak elkarrekin eta besarkatuta egoteko dira eta gaur gaurkoz ez da posible txupinazoa, entzierroak eta zezenketak egitea", esan zuen.\nGaurko agerraldian adierazi duenez, jaiak bertan behera uztera "behartuta" egon da. Dena dela, azpimarratu du horrek ez duela esan nahi Iruñean ekitaldirik egongo ez dela. Hala, esan du laster iragarriko duela udarako prestatu duten "kultura, kirol eta aisiladi programazio oso eta segurua".\nMayak gogorarazi duenez, Espainiako Estatuan koronabirus intzidentzia altuena duen erkidegoetako bat da Nafarroa: "Azken 14 egunetan 432 kasu izan ditugu 100.000 biztanleko. Laugarren alerta mailan gaude, eta 200 gaixo ditugu gela arruntetan, ZIUn, 39".\nBien bitartean, esan du txertaketa erritmoa "aurreikusitakoa baino motelagoa" dela. "1.000 lagunetik 202k bakarrik jaso dute dosi bat, eta 1.000tik 83k, biak. Ekainean biztanleriaren % 70 babestuta egongo zela esaten ziguten, horregatik erabakia ja hartu behar genuen, nahiz eta mingarria izan, bi hilabete baino ez direlako falta San Fermin jaietarako", gaineratu du.\nAlkatearen arabera, "sanferminak moduko jai batzuk ez dira egun batetik bestera antolatzen, pertsona eta erakunde asko daude tartean. Ostegunean bilera izan genuen Nafarroako Gobernuaren eta Nafarroako Herri eta Kontzejuen Federazioarekin, eta denok bat egin genuen erabakia berehala hartu behar zela".\nAitortu duenez, "oso gogorra da Iruñeak bi urte egotea San Fermin jai barik. Ez nuen uste halakorik gertatuko zenik. Baina erabakia hartu behar genuen eta osasuna da lehentasuna, hori erantzukizuna da. Erabaki gogorra da, sentimenduei eragiten die. Baina ziur naiz 2022an sanferminak izango ditugula berriro, betiko alaitasuna halako hirurekin".\nChivitek bat egin du "erabaki arduratsuarekin"\nMaria Chivite Nafarroako presidenteak uste du sanferminak bigarren urtez jarraian bertan behera uztea "erabaki arduratsua" izan dela eta Iruñeko alkateak "ardura handiaz" jokatu duela, nahiz eta aitortu erabakiak kalte egingo diola "Nafarroa osoko" ekonomiari.\nChiviteren esanetan, Enrique Mayak "ardura handiz" jokatu du eta "erabaki arduratsua" hartu du, "gauden egoerara egokitua"; izan ere, "ezagutzen ditugun jaiak ez dira posible uneotan", nahiz eta "txertaketa geroz eta azkarrago" egiten ari diren.\nNafarroako presidenteak aitortu du jaiak ez egiteak eragina izango duela ekonomian, "bereziki Nafarroako hoteletan eta ostalaritzan, ez soilik Iruñean", eta "ez da erabaki erraza izan", zeren "nafarrentzat sanferminak nortasunaren parte dira".\nCovid-19aren ondorioz ostalaritzaren sektoreak bizi duen une zailari dagokionez, Chivitek gogorarazi du aste honetan oraindik irekita dagoela laguntzak eskatzeko deialdia. Nafarroako Gobernuak 18 milioi euro bideratuko ditu laguntza horietan.\nHorrekin batera, Espainiako Gobernuak beste 68 milioi euro emango ditu, baina "ez soilik ostalaritzarentzat", baizik eta pandemiak kaltetutako sektore guztientzat.


Etiketa: twitter analitika | Martech Zone\nEtiketa: twitter analitika\nInoiz jakin izan al duzu Tweet batek Twitterren nola hartu zuen, arreta handia piztu zuen bertxiotu zuenak eta harekin zer kontu kontatzen zituen? Hori zen arreta handia jaso zuen orrialde zehatz batekin duela gutxi egiten ari nintzen galdera zehatza. TweetReach erabilita, historia ikusi nahi nuen URLan itsatsi nuen eta txosten oso bat jaso nuen Tweet-eko artxiboan. Erabiltzen\nRivalIQ: lehiakideen sare sozialak eta SEO analitika\nOsteguna, uztaila 9, 2015 Osteguna, uztaila 9, 2015 Douglas Karr\nRivalIQ bilaketa-motor eta sare sozialetan, alertak, gako-hitzak eta sailkapeneko datuak eta influencer ikerketak eskaintzen dituen kanalen arteko analisi tresna da. RivalIQ-k honako bilatzaile eta sare sozialen analisia eskaintzen die merkaturatzaile digitalei: Twitter Analytics - behar dituzun Twitter datuak - zure paisaian dauden Tweet guztietan konpromiso datuekin. Gainera, aipamenen jarraipena lortuko duzu zure paisaia osorako. Facebook Analytics - jarraipena egin mezu guztiak - eta lehiaketaren argitalpenak,\nTellagentzia: marketin sozialaren adimena\nOstirala, urria 19, 2012 Ostirala, urria 19, 2012 Douglas Karr\nMerkaturatzaileek sare sozialak beste ohiko komunikabideek bezala tratatzen dituzte. Bilatu non dauden begi-globorik gehien eta atzetik. Aldea izugarria da, ordea. Sare sozialen barruan, hiru jarduera daude: Behaketa - informazioa norberaren erabilerarako jarraitu eta harrapatzen duen publikoa. Elkarrekintza: banatzen den informazioari erantzuten eta iritzia ematen duen komunitatea. Sustapena - informazioa partekatzen duten ikusle edo komunitateko jendea\nClicky analisi pakete izugarri sinplea da, harritzen jarraitzen nau edozein blog paketetan erabiltzeagatik. Duela gutxi gehitu den funtzio zirraragarria Twitterren jarraipen harrigarria da: Twitter estatistikak zure Analytics paketean integratzea ideia bikaina da. Ni edo nire bloga aurkitzeko ezarri dudan araua honako hau da: douglaskarr EDO “douglas AND karr” EDO “doug AND karr” EDO martech.zone Twitter edo nire komunikazioen xehetasunak eskaintzen dizkit


Sei Kopako Tarot Txartela - Aukeratu Zeinua\nSei Kopako Tarot Txartela\nTarot txartelaren esanahia, maitasuna, alderantzizkoa eta gehiago x Tarot txartela: Kopako sei\ngako-hitzak: Poza, Barne Haurra, Oroitzapenak\nBaieztapena: Nire bihotza pozez beteta dago.\nKopako sei esanahia\nInozentziaren fasea iragartzen du, Six of Cups edozein irakurketetan ikusteko txartel zoragarria da, barneko umearekin dugun ukitu hutsa adierazten baitu. Segurtasuna, dagoeneko eginiko muga argiak eta bidea argitzeko askatasunaren funtsa adieraziz, emozio positiboak, energia alaiak, pertsona irribarretsuak eta borondate txarrik gabeko kontaktuak erakusten ditu. Gure eta beste pertsonen artean gauzak argi eta agerikoak diren leku bat adierazten du, eta eskertzeko bezainbeste emateko beharra sentitzen dugu, eta gehiago. Egoera freskagarria da, ekaitz handi baten ondoren datorrena, gai ilun batzuetatik atera eta kanporatu gaituzten gaietan landu ostean. Orain gogobetetasuna abiatzen da oinarri zintzo eta benetako batean eraiki ditugun dorre berrien segurtasunaz gozatzen dugun heinean. Askapen emozionalaren zentzua hemen dago, eta iraganari gogor eutsi beharrean egoera berriak bereganatu behar ditugu. Ez dago serioegi ibili behar denbora guztian, eta konpainia onean, lotura emozional egokiak aurki ditzakegu.\nMaitasun-irakurketa sakonki aberasten da bertan kokatutako Sei Kopa batek, bi pertsonen arteko aitorpen emozional sakonena erakusten baitu, non ahultasunak argi ikusten diren eta ez dugula gehiago ezkutatzeko arrazoirik. Maite duguna babesteko beharra adierazten du, gure loturaren zati sortzailea eta errugabea babesteko haiena bezainbeste, gure kontaktuaren garrantzia eta sakontasuna estimatu behar den erakusten du. Partzialki asexuala, maitasun-truke garbien karta da, non etorkizunerako aukeratutako norabidea platonikoa izan daitekeen errugabetasun eta zaintza egoera gordetzeko. Hala ere, edozein intimitateren funtsa da eta irauteko eta sortzeko potentzial handia du, ukitu fisikoaren bidez oinarritu eta agertzean.\nAquariusentzako maitasun partidarik onena\nBere energia bizigarri eta aberatsarekin, Six of Cups karrerako irakurketa batean aurkitutakoan motibatu eta aurrera eraman behar zaituen txartela da. Gure motiboen garbitasuna eta lan argi, zintzo eta sortzailerako zabalik dauden ateak erakutsiz, oso lagungarria da edozein irakurketetan, batez ere gure mundu profesionala barne hartzen duena. Eutsi genion barruko haurrarekin kontaktuaren alde eginez, aurrera ateratzeko nahikoa ikasi dugula gogorarazten digu, eta ez dugula ardura gehiagorik hartu behar zoriontsu izateko, eremu batean sortzeko eta geratzeko besterik ez. segurtasuna non esperimentatzeko eta besteekin konektatzeko aske garen, garen bezala.\nGure bateriak kargatzen dituen txartelak, Six of Cups-ek irakasten digu gure arazo fisiko eta osasun arazo guztiak gaindi daitezkeela gure memoriako esteka egokia ukitzen badugu eta arazoaren muina aurkitzen badugu. Oinordetzan jasotako arazoak adieraz ditzake, baita era guztietako zailtasunen bidez plano fisikoan agertzen den gure benetako desioarekin berriro konektatzeko beharra ere. Mugimenduak benetakoa izan behar du, eta harreman guztiek izan behar dute beldurrik gabe oraindik aurre egiteko aukerarik izan ez dugunari. Badirudi gure lehentasuna eta gure erantzukizuna dela ondo pasatzea gure larruan osasuntsu eta zoriontsu izateko.\nKopako sei alderantziz\nSix of Cups alderantzikatuta, aukera triste batzuei aurre egin ahal izango diegu bidean, barneko umearekiko gure urruntasuna eta aurkitu nahi dugun etxeko sentimendua erakusteko. Seguruenik kanpoan gaude, kanpoko munduko gauza askok gure muina kolpatu dezaketela sentituz, eta besteekin harremanetan jartzean distantzia egokia aurkitu behar dugula gure bihotza babesteko eta behar duguna hartzeko. Ikaskuntza prozesuak inposatutako konbentzimenduek zuzentzen dutela dirudi, eta bihotzak gure barne mundura joaten garen heinean aurkitutako orientazioa behar du.\nSix of Cups Time Line\nIragana - Memoriaren bidetik bidaia bat, Six of Cups gure Ni ahulenaren eta sormenaren eta alaienaren oroigarri sendoa da. Garai batean gure benetako nortasunarekin izan genuen harremana adierazten du, defentsak eraiki aurretik gaur arrakastaren egitura gisa. Ondorengo txartelen arabera, gaur egun bizi garenen aldean benetako balioaren oroigarria izan daiteke, edo gure sustraiek daukaguna jasateko eta eraikitzeko energia nola eman ziguten erakustea. Nolanahi ere, gure bizi-indar alaiaren oroigarri bat da aurrera egiten gaituena.\nOraina - Honelako txartel batekin oraingo irakurketan, krisi emozionala atzean geratu da eta orain ziur asmo onenekin eta epai moralaren argitasunarekin jokatuko dugula. Aurrera bultzatzen gaitu, esanez esperientzia faltak ez duela produktibitatea edo zorion pertsonala arriskuan jartzen eman beharreko hurrengo urrats bakoitzari buruz ilusioz eta jakin-min gauden bitartean. Harreman intimo garbiez hitz egitean, zirkulu sozial egokiekin lotzen gaitu eta gure bizitzan bereziak izan diren pertsona horiek laguntza-zutabe gisa seinalatzen ditu.\nnork minbizia zita\nEtorkizuna - Jakina, emozioei edozein epaiketa oztopatzen utzi behar zaie Kopako Seiak gure etorkizunari begira. Hemen ez dago zuzen edo gaizki, benetako behar zintzoen bultzada eta besteekin konektatzeko garbitasuna, inolako aurreiritzirik edo epairik gabe. Lan egiteko misio ederra da, gure bidean inspiratu eta motibatuko gaituen zerbait. Txartel hau zure etorkizunean ikusten duzunean, zerbait ondo egin behar duzu, autoonarpenaren eta maitasunaren idealera hurbiltzen ari zaren bitartean helduen muga osasuntsuei eusten diezun.\nVirgo Akuarioa Sagittarius Birjina Minbizia\nCapricornio emakumea eta gemini gizona\nleoa eta minbizia bateragarriak dira\nzein den maiatzak 26


ERREKLAMAZIOAK ONDASUNETAN ETA ESKUBIDEETAN IZANDAKO KALTEENGATIK\nErreklamazio mota hau soilik egingo da interesatuak bere ondasun eta eskubideetan izandako kalteak Udalari erreklamatu gura dizkionean, kalteak Udalaren eskumeneko zerbitzu publikoen funtzionamendu normalaren edo ez-normalaren ondorioz gertatu badira.\n*Ondasun eta eskubideetan izandako kalteak erreklamatzeko eskaera-orria.\n*Jasandako kaltea egiaztatzen duten agiriak. Ondasun eta eskubideen erreklamazio eskaerarekin batera jasandako kalteak egiaztatzen dituzten agiriak erantsiko zaizkio, egon badira, hala nola: mediku-txostena, aurrekontuak, fakturak eta abar.\n*Kasua bada, interesatuaren abokatuaren erreklamazioa edo idatzia.\nErreklamazioari ezezkoa ematea\nMartxoaren 26ko 429/1993 Errege Dekretua. Administrazio Publikoen prozeduren Araubidea ondare erantzukizunean RD 429-1993.pdf\nKalte-galeren erreklamazioa DN.36 Reclamacion por Daños y Perjuicios.doc


Irratien tatean Ipar Euskal Herrira joan gara gaurkoan, bertako azken egunotako kronika egin digulako Gure Irratiko Ihintza Arrietak. Bizi mugimendua egiten ari den martxa izan dugu hizide, hautagaiei ekologiaren alde posizionatu daitezen eskatzeko egiten ari diren martxa, hain zuzen ere. Integrazio Batzordearen kanpainaren berri ere eman digu. Eta baita pilotan Hazparnen irekiko duten formakuntza zentroaren berri ere.\nPosted in ZebrabideaTagged #bizi mugimendua #ekologia #gure irratia #integrazio batzordea #Ipar Euskal Herria #irratien tartea #portada\n"Izaera" diskoa kaleratu berri du Skabidean taldeak


Mariposa beldurgarria - Basaburua - Amezti.eus\nAmezti.eus 2019-12-04 10:29\nAurten bete-betean jo gaitu izurrite berri batek. Txinako mariposak dakarrena da eta ezpela du bere jo puntuan. Europako ezpeldi guziekin bukatzen ari da. Udaberrian, Belateko mendiak pasa eta sartu zitzaigun, poliki-poliki Iruñerriko ezpelekin bukatu artio.\nAurten bete-betean jo gaitu izurrite berri batek. Txinako mariposak dakarrena da eta ezpela du bere jo puntuan. Europako ezpeldi guziekin bukatzen ari da. Honetaz, lehenago ere idatzi da Pulunpen, baina gaurkoan aipatu nahi dut nola hedatu den gure alderdian eta Iruñerrian. Udaberrian, Belateko mendiak pasa eta sartu zitzaigun, poliki-poliki Iruñerriko ezpelekin bukatu artio.\nOraintsu, urriaren lehen egunetan mariposa edo tximeleta anitz ikusi ditugu Iruñean. Arraultzak jarri eta aurtengo azken hazialdiari bukaera emanen diote, urtean hiru aldiz izaten dira eta negua ailegatu baino lehen hau dute azkena.\nIruñeko lorategietako hesi gehientsuenak edo, ezpelez eginak dira eta hostorik gabe daude, ihartuak edo erdi ihartuak, eta oraindik bizirik daudenak datorren urtean izanen dute akabera.\nBai, hain da ugaria, Iruñeko erdiguneko etxeetan ere sartu baita tximeleta hau lehen aldiz. Eta ez dut uste datorren urteko udazkenean berriz Txinako tximeletarik ikusiko dugunik, ezpel guziekin bukatuko dute eta jatekorik gabe gelditu ondoren betiko bukatuko baita Iruñerrian. Baina hedatuz, hedatuz, beste toki batzuetako iritsiko da, Europako ezpel guziekin bukatu artio.\nZoritxarrez, izurrite honekin bukatuko duen erremediorik ez dute sortu eta esperantza apurrik ere ez dago sortuko dutenik. Honek ez du erremediorik!\nOharra: Ostitz-Ultzamako errepidean, eskuin aldean, Ziaurritz parean dagoen ezpeldiari aurtengo udaberrian hostoak jan eta bukaera eman diote, iharturik baitago erabat. Hor duzue ikusi nahi baduzue ere, autotik atera gabe.


Jon Etxaniz: "Eskerrak etxekoei, haiek gabe ezingo nukeen honaino iritsi" - Urola Kostako Hitza : Urola Kostako Hitza\nJon Etxaniz: "Eskerrak etxekoei, haiek gabe ezingo nukeen honaino iritsi"\nKontxako Bandera irabazi du Jon Etxanizek (Azpeitia, 1994), Santurtzirekin. Igandeko saioan lehia estua izan zen arren, Hondarribiari aurre hartzea lortu zuen taldeak. "Oso gustura" dago arraunlaria.\n(Argazkia: Arnaitz Rubio Aprea)\nKontxako Bandera irabazi berritan, zer moduz zaude?\nOndo, oso gustura. Oraindik ez dakit konturatu naizen zer lortu dudan. Egia esan, kostatzen da sinestea.\nOspatu al duzu garaipena?\nBai, beno. Ezer apartekorik ez genuen egin igandean. Santurtzira joan ginen, zerbait bazkaldu eta pare bat trago hartu genituen. Parranderoak ez gara, eta…\nArraunlaria izanda, ez dago parranda asko egiterik, ezta?\nEz, ez. Gainera, Santurtzi urruti dago, eta gero etxera bueltatu behar…\nLehia estua izan zen igandeko estropadan Hondarribiaren eta Santurtziren artean, eta azkenean, justu-justu irabazi zenuten. Zer balorazio egiten duzu?\nEstropada gogorra izan zen. Beti atzetik ikusten genuen geure burua, eta pentsatzen genuen ihes egingo zigula banderak. “Aurten ere ez dut irabaziko”, pentsatzen nuen [iaz Oriorekin jokatu zuen Kontxako bandera, eta Hondarribiak irabazi zuen]. Eta azkenean, ba begira.\nUne batean galdutzat eman al zenuten estropada?\nBeno, galduta galduta ez dakit… Baina nahiko zaila ikusten genuen irabaztea. Irla parean gindoazela, besteen txalupa pixka bat aurretik ikusten zen, eta, gainera, aurreko asteko abantaila zuten.\nTentsio uneak biziko zenituzten, beraz, traineruan.\nEz dakit momentuan tentsioa egoten den. Pentsatzeko denbora asko ere ez dugu izaten, egia esan. Geure lanarekin segi behar izaten dugu.\nEta zailtasunak zailtasun, helmugara iritsi eta bandera zuek irabazi zenutela jakitea…\nEderra izan zen, amestutako momentua.\nKontxa irabazita, ligan aurreneko postuan amaitzea izango da zuen hurrengo helburua. Asteburuan amaituko duzue aurtengo denboraldia.\nBai, sei puntuko abantaila dugu, eta gauzak asko okertu beharko lirateke guk liga ez irabazteko. Oraindik edozer pasa daiteke, baina nahiko bideratuta dugu kontua.\nKontxaz gain, liga irabazten baldin baduzue, a zer denboraldia…\nBai, bai. Biak irabaztea sekulakoa izango litzateke.\n15 urterekin Zumaian arraunean hasi zinenean ez zenuen inondik inora esperoko gaur zauden lekura iristea.\nBai zera. Amestu bai, baina horrelakoak ametsetan bakarrik izaten zirela uste nuen. Halako ametsak betetzeko zortea behar da eta dena ondo tokatu behar zaizu.\nZein dela esango zenuke Santurtzik halako denboraldia egiteko gakoa? Zertan ari zarete asmatzen?\nUste dut talde ona dugula. Jende ona dago, eta nahiz eta batzuk adinean aurrera doazen, sekulako ilusioa dugu. Esango nuke gure taldean inon baino ilusio handiagoa dagoela; ez dakit beste taldeetan baino ilusio handiagoa izango dugun, baina txikiagoa ez behintzat. Ilusioa eta lana; horiek izango dira gakoak.\nArraunlari baten bizimodua ez da izango samurra. Entrenamendu gogorrak, elikadura asko zaindu behar…\nBai, hala da. Astean sei entrenamendu egiten ditugu. Gainera, Santurtziraino joan behar izaten dut, eta autoan kilometro asko egin. Ordubete inguru pasatzen dut hara joaten, eta gero, etorri egin behar. Negu partean, Aste Santu bueltara arte, aste barruan egun batez eta asteburuetan bi egunez joaten gara Santurtzira; gainontzeko entrenamenduak etxean egiten ditugu. Gero, ordea, Aste Santu ondoren hasita, egunero joaten gara hara.\nBerandu itzuliko zara etxera ezta?\nBai, bai, etxera 22:00ak jota beti.\nEta hurrengo goizean lanera?\nZaila izango da arraunetik bakarrik bizitzea, ezta?\nBai. Nik lanean jarraitzen dut. Gaur [astelehena] jai hartu dut, baina…\nZumaian hasi zinen arraunean, Telmo Deunen. Orion aritu zinen gero, eta aurten Santurtzira egin duzu salto. Nolatan sortu zitzaizun Santurtzira joateko aukera?\nSanturtziko entrenatzaile [Iker] Zabalak deitu zidan, hitz egiteko gelditu eta tratu batera iritsi ginen. Zer talde osatu zuen azaldu zidan eta gustatu egin zitzaidan; gainera, Orion patroi izan nuena [Gorka Aranberri] ere Santurtzira zihoan, eta dena ondo tokatu zitzaidan. Aranberri Zarauzkoa da, eta Elgoibarren [Gipuzkoa] elkartu eta biok joaten gara Santurtzira entrenatzera. Sekulako aldea da hori.\nAzpeitiar gehienak futbolean, saskibaloian edo pilotan ibiltzen dira. Zu nolatan hasi zinen arraunean?\nNi saskibaloian aritzen nintzen, baina ez nuen horretarako balio [barreak]. Etxean esaten zidaten kirolen bat-edo egiteko, eta jakin nuen Zumaian gazteak ibiltzen zirela arraunean. Probatzea erabaki nuen, eta Azpeitiko hiru gazte hasi ginen Zumaiara arraunera joaten. Gustatu egin zitzaidan kirola; giro ona genuen taldean, lagunarte ederra, eta gustura joaten nintzen saioetara. Beste urtebetez jarraitzea erabaki nuen, gero beste urtebetez, eta gaur arte.\nZer dauka arraunak gustuko duzuna?\nTalde giroa atsegin dut, eta konpromisoa ere bai; taldekideekin hartzen duzun konpromisoa, denak bat eginda egote hori. Arraunak badauka zerbait engantxatzen duena. Ur gaineko sentipen hori ere ederra da.\nAzpeitiar askok ez zuten irabaziko Kontxako Bandera.\nZumaiarekin irabazi zuten baten batzuek, duela urte mordo bat. Ez dakit beste inork lortuko zuen…\nEtxekoei eta ondoan izan dituzunei eskaini diezu garaipena.\nBai, haiek gabe ezingo nukeen honaino iritsi. Goizean goiz etxetik irten eta berandu, goseak eta arropa zikinarekin itzultzen naiz [barreak]. Norbait behar da ondoan hori posible izan dadin. Eskerrak haiei, bestela ezingo nukeen horrela ibili.


Societat Catalana de Sociolingüística elkarteak Treballs de Sociolingüística Catalana aldizkariaren 21. alea argitaratu du, La sociolingüística catalana, balanç i reptes de futur izenburuarekin. Kataluniako soziolinguistika ikuspegi eta diziplina ezberdinetatik aztertu dute, eta birpasa azkar bat eman. Testuen artean Ernest Querol soziolinguistaren Per una sociolingüística prospectiva: de la profecia a la prospectiva artikulua dago irakurgai.\nSoziolinguista honen iritziz, hizkuntzaren inguruan, profezia asko egin izan da eta prospektiba gutxi. Prospektibak joeren azterketa egin behar du eta etorkizuneko jokalekuak marraztu. Galdera gakoak, beraz, honakoak dira: Errealitatearen zeintzuk elementu mantenduko dira egonkor etorkizunean? Ikusten ditugun joeretatik zeintzuek iraungo dute gerora ere? Zeintzuk elementu berri sortuko dira? Elementu horiek nola eragingo diete egungo orekei eta egungo joerei?\nGurean ere egon da gai hauekin interesa. Duela urte batzuk, Begira aplikazioa sortu zen, esate baterako. Funtsean kalkulu-orri bat besterik ez da, bi kalkulu-mota egiten duena: batetik euskararen ezagutzari dagozkion datu demografiko historikoetatik abiatuta etorkizunean zer espero daitekeen kalkulatzen du; eta bestetik, ezagutza-tasa horretatik abiatuta eta Txillardegiren eredu matematikoa oinarritzat hartuz, zenbateko erabilera espero daitekeen adierazten du. Egileek beraiek ohartarazten dute programaren oinarri matematikoa oso sinplea dela, eta soil-soilik joerak antzemateko dela baliagarria, eta ez datu zehatzak eskuratzeko.\nSaiakera anbiziosoagoak ere egon dira. 1998an Jaurlaritzak euskal hiztunen epe luzerako bilakaerari buruzko simulazio eredu bat garatu zuen (Reclus eredua). Eredu prospektibo konplexua zen: aldagai nagusiak (demografiko, sozialak eta politikoak) identifikatzen saiatu, eta hipotesi ezberdinen bidez, jokaleku ezberdinak irudikatu nahi zituen. Horretarako, sei koska edo korapilo nagusi hautatu zituzten: (1) hizkuntza-taldeen profila, (2) biztanleen hizkuntza-gaitasunen bilakaera, (3) euskararen balio erlatiboa, (4) hizkuntzaren erabilera, (5) familiek eskoletan aukeratuko duten hizkuntza-eredua eta (6) familia bidezko transmisioaren egoera. Lan honen berri Renoko biltzar batean eman zuten (Modeling the long term future of the basque language) eta ez zuen bestelako zabalkunderik. Antza denez, emaitzak kezkagarriak ziren, ordura arteko erritmoan euskararen normalizazioa pentsatu baino gehiago berandutuko zela ondorioztatzen baitzuten.\nLan interesgarriak dira baina, Daniel Innerarity-k ohartarazten digun bezala, gaurregun eremu borroso eta kaotikoetan mugitu behar gara: kausa-ondorio harremanak ez dira argiak, eta ezin ditugu gako guztiak ezagutu. Jakineza kudeatzen ikastea besterik ez zaigu geratzen.\nLabels: begira, català, ikerketak, prospektiba


Mikelazulok poesia saioak antolatu ditu. Noticias de Gipuzkoa\nMikelazulok poesia saioak antolatu ditu\nBihar 19.00etan ‘Lekore’ literatur aldizkaria aurkeztuko da elkarteak Errenterian duen egoitzan\nErrenteria- Poesia uneak ekimenaren baitan, hiru errezitaldi antolatu ditu Errenteriako Mikelazulo kultur elkarteak datozen asteetan.\nLehena bihar izango da 19.00etan elkartean bertan. ITU bandak Lekore literatur aldizkariaren 0 zenbakiaren aurkezpena egingo du. Zenbait bandakidek aldizkariko testuak oholtzaratuko dituzte musikaz lagunduta.\nLekore gazteon literatura argitaratzeko gazteon aldizkaria da. 2013ko udaberrian kostaldeko hiru gaztek literatur banda bat sortu zuten: ITU Banda. Geroztik hazi egin dira. Lau fanzine argitaratu dituzte eta 2015eko Eako poesia egunetan Ituskizuna emanaldia taularatu zuten.\nBeste bi errezitaldi ere antolatu ditu Mikelazulo kultur elkarteak otsailerako. Hilaren 13an, larunbata, 19.30ean Bide Ertzean taldeak eta Metrokoadrokak Nola belztu behar zuria poesia eta musika emanaldia eskainiko dute. Eta hilaren 26ean, ordu berean, berriz, Ixiar Rozasek Beltzuria liburuan oinarritutako irakurraldi-performancea egingo du. - A.M.


Haurtzaro Atletismo Taldea: otsaila 2020\nOtsailak 9 Plaiaundin\nIgande hontan ere, Otsailak 9, eskolarrentzako frogak izango ditugu Plaiaundin.\nApuntatzeko, klikatu hemen edo entrenatzaileei abixatu astean zehar. Epea ostegunean amaitzen da 20:00tan.\nHara joateko, 9:30tan geratuko gara Haurtzaroko parkiñean, eta bestela, norberaren froga baino 30 minutu lehenago azaldu bertan.\nAsteburuko emaitzak: Gernika, Anoeta eta Hondarribi\nAsteburu hontan ere leku ugaritan izan gara Haurtzaroko atletak.\nAlde batetik, larunbatean Alberto Franco eta Amaiur Arozena izan genituen Anoetako belodromoan, 1500m eta 60m-ko frogetan parte hartuz, hurrenez hurren.\nIgandean berriz, Aritz Leonetek 41. postua lortu zuen Euskal Herriko Kross txapelketan, Gernikan.\nAzkenik, taldeko txikiak Hondarribian izan ziren. Froga ezberdin ugari eginez earki pasa zuten!\nAnoetako belodromoko emaitzak\nGernikako Krosseko emaitzak


Iparraldeko aiene indigenak | Euskal Herriko Mumiaren Lagunen Bloga\nIparraldeko aiene indigenak\n[Berria – Samara Velte] Protestak antolatzen aritu da Kanadako Idle No More plataforma indigena; azkenean haiekin biltzea onartu du lehen ministroak. Lege berriek erreserbetako burujabetzaren kontra doala salatu dute natiboek.\nMunduko giza garapenaren indize altuena duten herrialdeen artean, seigarrena da Kanada. Alfabetizazio maila handia dute, eta biztanleko BPGaren araberako bizi-maila altua da; batez beste, 81 urteko bizi-itxaropena dute hango biztanleek. Argazkia aldatu egiten da han bizi diren komunitate indigenetako datuak soilik enfokatuz gero: NBE Nazio Batuen Erakundearen txosten baten arabera, herritar guztiak indigenen baldintza beretan biziko balira, giza garapenaren zerrenda horretan 48. postura jausiko litzateke Kanada, gaur egun Uruguai dagoen lekura. Izan ere, erreserbetako haurren %60 pobrezian bizi dira; bost pertsonatik batek ez du edateko urik eskura; eta bizi-itxaropen txikiena duen taldea da: batez bestekoa baino sei urte gutxiago.\nXV. mendeko lehen kolonoak Kanadara helduz geroztik ostutako eskubideetako batzuk apurka eta nekez baino ez dituzte jaso bueltan. Besteak beste, erreserbetako lurren gaineko erabateko kontrola aitortzen die legediak. Duela zenbait urtetik, ordea, indigenen eremuetan esku hartzeko zirrikituak bilatzen ari da Kanadako Gobernua; eta topatzen ez baditu, egin egiten ditu. Oraintxe esku artean duen C-45 lege egitasmoak, esaterako, lur horietan proiektuak onartzeko bidea ematen du, haien oniritzirik behar izan gabe.\nNatiboak haserre daude, eta protestak egiten hasi dira. Duela hiru astetik, manifestazioak antolatu dituzte Kanadako hiri nagusietan, eta hainbat trenbide eta errepide nagusi itxi dituzte. Izena ere jarri diote mugimenduari: Idle No More, inaktibitate gehiagorik ez. Interneteko sare sozialetan dute komunikatzeko oinarria; horri esker, indigena gazteak mobilizatu dituzte gehienbat, eta AEBetara, Australiara eta Zeelanda Berrira ere hasi da hedatzen aldarria.\n«Onartzen ari diren lege berri hauekin guztiekin, gure akordioak eraisten ari dira», azaldu du Danny Metatawabinek, mugimenduko bozeramaileetako batek. «Gure lurrak kentzen ari zaizkigu, eta gure baliabide naturalak ustiatzen dituzten enpresentzako legeak onartzen dituzte, lider indigenei galdetu gabe».\nProtestak ere badu aurpegia: Theresa Spence, 25 egun gose greban egin dituen buruzagi indigena. Abenduaren 11z geroztik Ottawan egon da, Kanadako Legebiltzarraren eraikinetik metro gutxira jarri duen oihalezko etxola tradizional batean. Stephen Harper Kanadako lehen ministroa herri indigenetako buruekin bildu arte baraualdian jarraitzeko erabakia hartua zeukan. Harperrek atzo erantzun zion eskaerari: hilaren 11n bilduko dira.\nOntario iparraldean bizi den attawapiskat tribuko buruzagia da Spence. 2011n, NBEk ohartarazi zuen komunitate horretako pertsonak baldintza larrietan bizi direla, eta Kanadako Gobernuari ardura hartzeko eskatu zion: «Attawapiskaten egoera sozial eta ekonomikoa Kanadako Lehen Nazio —komunitate indigena— askoren adierazgarri da, eta Hirugarren Mundukoekin aldera daitezke». Urte horretako azaroan, Gurutze Gorriak lagundu behar izan zien talde horretako 1.800 biztanleei, Kanadako negu gorrian ur hornidurarik gabeko etxoletan bizi zirelako. The Star kazetaren arabera, gobernuak modulu antzeko etxebizitzak jarri ditu behin-behinean 22 familiarentzat, baina gainontzekoak «batez bestekoaren azpiko egoeran» bizi dira oraindik. Attawapiskaten hezkuntzarako bideratutako diru kopurua ere ez da beste lekuetan bezain altua, eta gobernuak ez ditu zuzenean kudeatzen hango arazoak, kanpoko erakunde batek baizik.\nLehen ministroa iazko urtarrilean bildu zen azkenengoz Kanadako buruzagi indigenekin. Bilerak ez zuen askorik aldatu bi aldeen arteko harremana, eta indigenek konpromiso eskean jarraitzen dute. Kanadako komunitate indigena gehien biltzen du AFN Lehen Nazioen Batzordeak, eta atzo jakinarazi zuenez, urtarrilaren 24an bilduko dira buruzagiak; Harperri «premiazko gonbidapena» bidali diote, baita David Johnston Kanadako gobernadore nagusiari ere —hark betetzen du estatuburu funtzioa—. «Indigenok kezkatuta eta frustratuta gaude hautsitako sistema honekin», adierazi du Shawn Atleo AFNko presidenteak komunikatu batean, «ez die jaramonik egiten indigenen eta Kanadako gainerako herritarren arteko desberdintasunei».\nBilera horretan, onartzear diren C-45 legeari buruz hitz egin nahi dute. Arau horrek Indian Act delakoari —indigenen eskubideak jasotzen dituen tratatuari— egingo dizkion aldaketekin, errazagoa izango da erreserbetako lurrak kanpoko erakunde eta pertsonei uztea; hala jakinarazi du Idle No More plataformak.\n«Akordioetan oinarritutako harremanaren helburua bi aldeak joritzea zen, eta aberastasunak banatzea», esan du Pam Palmaterrek, Idle No Moreko kideak; «baina itun horietako kide bakarra aberastu eta joritu da». Mendeetan sinarazitako itunak dira, ezer gabe gelditzeko arriskuaren aurrean onartutako oinarri-oinarrizko eskubideak. 1905/1906ko 9. itunak, esaterako, «emandako edozer orekatzeko balio duten onurak» jasotzeko eskubidea aitortzen die indigenei. Lege berriekin, erreserbetako lurrak aiseago alokatu ahalko direla salatu dute; 160 lakutako uraren erabilerari, hezkuntza araudiari eta tribuetako antolaketa politikoari ere eragingo lieke lege horrek.\nHaserrea lehenagotik eta sakonagotik dator, ordea. Gobernuak baztertu egiten dituela salatzen dute komunitate indigenek; haietako askorengana ez da behar bezalako zerbitzu sozialik iristen, eta hezkuntza arautu gabe dago. Azken hogei urteetan, 600dik gora dira desagertutako edo hildako emakume indigenak, eta ez da ikerketarik hasi. Indigenen aurkako erasoen erdiak ere epaitu gabe gelditzen dira. Idle No More plataformarentzat, «bete gabeko promesen» adierazgarri dira horiek.\nEtxerik gabeko indigenak.\n80.000 indigena etxebizitzarik gabe bizi dira, 200 komunitatetan ez dago ikastetxerik, eta 120k ez daukate edateko urik. Irtenbide bakarra gobernua eurekin elkarlanean aritzea dela dio Lehen Nazioen Batzarreko buru Shawn Atleok.\nKanadako Gobernuak egindako azken erroldaren arabera, 698.025 indigena bizi dira bertan. 630 naziok baino gehiagok osatzen dute Lehen Nazioen Batzarra. 1980ko hamarkadara arte gobernua ez zen haiekin bildu.\nEgunak gose greba.\nTheresa Spence, Attawapiskat nazio indigenaren buruak 25 egun egin ditu gose greban, Stephen Harper Kanadako lehen ministroa nazio indigenetako buruekin elkartzeko exijituz. Bart jaso du erantzuna: Harper eta liderrak urtarrilaren 11n bilduko dira.\nTuberkulosi kasuak 31 aldiz gehiago dira indigenen artean\nLehen Nazioetako indigenek gainontzeko herritarrek baino 31 aldiz gehiago izaten dituzte tuberkulosi kasuak, 2011ko ekainean eginiko txosten baten arabera. Diabetesa ere gainontzekoek baino hiru eta bost aldiz artean gehiago izaten da. Haien ur erreserben %25ek osasunerako arrisku larria dakar.\nIndigenen protesta bat, Ottawan, Kanadako Parlamentuaren aurrean, abendu amaieran.Iragan den ibilaldia abenduaren 10ean hasi zen Hego Dakotan, eta 26an amaitu Minnesotan. / BERRIABERRIA\nWild Westeko istorio bat\nSiouxen matxinadaren ostetik, 38 indiar hil zituzten AEBek duela 150 urte; haien ondorengoek 480 kilometroko ibilaldia egiten dute urtero haien omenez.\nLanpetuta zegoen Abraham Lincoln AEBetako presidentea 1862. urtean: beltzen esklabotza bertan behera uzteko legea onartzekotan zebilela, iparraldeko lurrak konkistatzen eta hango tribu indigenenekin etengabe borrokan ari zen bere gobernua. Urte hartan, galdutako gerra batengatik heriotza zigorrera kondenatu zituzten Minnesotan sioux etniako 303 gizon; haien aldeko mobilizazioei kasu eginda, soilik 38 urkatzeko agindua eman zuen Lincolnek. Hala eta guztiz ere, AEBen historiako urkatze masiboena egin zuten 1862ko abenduaren 26an. 150 urte bete berri dira ordutik, baina sioux haien ondorengoek ez dituzte ahaztu: 480 kilometroko bidea egiten dute urtero, Crow Creeketik (Hego Dakota) hasi eta Mankatora, Minnesotara.\nAEBen eta sioux indigenen arteko bataila hura jotzen da geroko gatazken hasieratzat. 1851ko akordio baten bidez, siouxek Minnesotan zituzten lurrak saldu behar izan zizkioten AEBetako administrazioari; denera, 14 milioi hektarea. Minnesota ibaiaren alde banatara hamasei bat kilometroko lur eremua jaso zuten trukean, baita urtero dirua eta hornidura jasotzeko promesa ere.\nGutxira, gobernua murrizten hasi zen indiarrei utzitako erreserbaren eremua, euren beharrak asetzeko nahikoa lurrik ez uzteraino. 1862ko abuzturako, administrazioaren menpe zegoen tribua, uzta txar batek eta berandututako ordainketek eragindako gabeziekin larri. Janaria erreserbatik kanpo bilatzeari ekin zioten.\nIrteera horietako batean, lau gerlari siouxek bost kolono zuri hil zituzten. Horren ostean, Dakotako gerra izenarekin ezagutzen dena hasi zen: AEBetako datuen arabera, bi hilabetean ehunka kolono eta soldadu hil ziren, baita 500 eta 800 zibil artean ere. Hildako indigenen daturik ez dute eman.\nGatazka amaitutakoan, 4.000 indiar atxiki zituzten, gerran borrokatu ziren edo ez kontuan izan gabe. Sei aste geroago, auzitegi militarretara eraman zituzten 392 preso. Hilketak eta bortxaketak egotzita, heriotza zigorra jarri zieten haietako 303ri, zenbait kasutan bost minutu ere iraun ez zuen epaiketa eginda.\nHorrek protestak eragin zituen AEBetako beste lekuetan; Minnesotako Eliza episkopaleko gotzainak Lincolnengana jo zuen, indiarrei barka ziezaien. Hark irizpidea aldatzeko agindu zuen: soilik zibilak hiltzeagatik eta bortxatzeagatik kondenatutakoak urkatuko zituzten.\nEtnia horretako 1.700 zibil Minnesotako atxilotze zentro batera eraman zituzten; negu hartan, haietako 300 hil ziren han. Gainontzekoak Hego Dakotan erbesteratu ziren, Crow Creek herrian.\nOrdutik, Minnesotara bueltatzen aritu dira siouxak; urtero, zaldiz egiten dute jatorrizko lurralderako bidea. Iragan den aldian, abenduaren 10ean abiatu ziren Crow Creeketik, eta 26an heldu ziren Mankatora. Vanessa Goodthunder da haietako bat: «Gure arbasoak etxera ekartzen ari gara».\nESANA. SHAWN ATLEO. Lehen Nazioen Batzarreko burua\n«’Gobernuak hobeto daki’ dioen eredu honek duela ehun urteko Indiar Legedira bueltatuko gaitu»\nC-45 legea onartze bidean da, indigenek arbuiatu arren\nJoan den astean Kanadako Parlamentuko Komunen Ganberak onartu egin zuen C-45 lege proiektua, eta senatuari igorri. Hark onartuz gero, akordioa lehen ministroak sinatzea baino ez da faltako legea indarrean sartzeko. Indigenek arbuiatu egiten dute legea; izan ere, lege bakarraren bidez hainbat aldaketa txertatu nahi ditu Kanadako Gobernuak. Besteak beste, Indian Act eta natiboen arrantza eremuak aldatuko ditu. Lehen Nazioen Batzarraren arabera, gobernuak konstituzioak babesten dituen indigenen trataera eskubideak urratzen ditu, baita Nazio Batuen Erakundearen Herri Indigenen Eskubideen Aitorpena ere. Aldaketak herri horien onarpenarekin egin behar direla adierazten da bertan. C-45 delako lege proposamenak Ur Nabigagarrien Legediari ere eragingo dio. Horrek bi milioi ibai eta aintzira babesten ditu orain arte nabigazio kaltegarrietatik. Onartuz gero, kopuru hori 159 ibai eta aintziratara soilik mugatuko da. Lehen Nazioek salatzen dute bizi diren lekuetan garapen suntsigarria bultzatuko duela. Kezka agertu dute, egunerokotasuna baldintzatuko dielako.\n← Phill Africa arriskuan, MOVE laguntza eske\nMumia Abu-Jamal por La Factoría Histórica →


EZTABAIDA EGUNERATZEEN BILA ZEBILENEAN? 7 LAN IRTENBIDE - TARIFAK\nEztabaida eguneratzeen bila zebilenean? 7 lan irtenbide\nJokalariek elkarreragiteko, jokatzeko jokoa koordinatzeko eta beren joko mugarriak partekatzeko erabiltzen duten VOIP (Voice over Internet Protocol) ezagunenetako bat desadostatu. Plataforma guztietarako eskuragarri dagoen Discord aplikazioa Windows, Mac, Linux, iOS eta Mac artean dago. Garatzaile taldeak aldizka diskordia aplikazioa eguneratzen du segurtasun hobekuntzekin eta hainbat arazo konpondu ditu erabiltzaileen berri emateko. Eguneratze berriak eskuragarri badituzu discord aplikazioa irekitzen duzun bakoitzean automatikoki deskargatu eta instalatuko da. Baina, batzuetan, desadostasuna izan dezakezu eguneratzeak bilatzean. Ez zaude bakarrik hainbat erabiltzailek salatu dituztela arazoak, behin eta berriro eguneratzeak egiaztatzen dituztenak edo eguneratzeak egiaztatzerakoan arazoak dituztenak.\nEdukia ikuskizuna 1 Zergatik Discord ez da eguneratzen? bi Konpondu eguneratzeak egiaztatzean blokeatutako desadostasuna 2.1 Egiaztatu Interneteko konexioa 2.2 Egiaztatu diskordearen zerbitzariaren egoera 2.3 Abiarazi Discord gisa administratzaile gisa 2.4 Desgaitu proxy zerbitzaria 2.5 Aldatu izena Discord eguneratze fitxategiari 2.6 Berriro instalatu Discord aplikazioa\nZergatik Discord ez da eguneratzen?\nArrazoi ugari daude diskordiaren eguneratzeak huts egitearen ondorioz, diskordearen zerbitzariaren arazoak izan daitezke, konexio arazoak internetekin, birusen aurkako eguneratzea blokeatu dute nolabait, hondatutako fitxategiak ohikoak dira. Arrazoia edozein dela ere, hemen lanerako iradokizunik onenak ditugu Windows 10eko desoreka eguneratzeko arazoak konpontzeko.\nKonpondu eguneratzeak egiaztatzean blokeatutako desadostasuna\nBerrabiarazi ordenagailua eta ireki berriro discord aplikazioa, begiratu eta instalatu azken eguneratzeak. Ordenagailuaren memoria berrabiarazi, utzi diskoan idatzitako datu partzialak eta berrabiarazi Discord eguneratze prozesua ziurrenik Discord eguneratze begizta konpontzen duena.\nHirugarrenen desgaitu edo desinstalatu aldi baterako birusen aurkako ordenagailutik, eta garrantzitsuena deskonektatu VPN (zure ordenagailuan konfiguratuta badago.\nEgin a bota garbia eta egiaztatu arazorik ez dagoen, ireki edo instalatu discord eguneratzeak.\nEgiaztatu eta ziurtatu laneko Interneteko konexio egonkorra duzula diskordearen eguneratzeak beren zerbitzaritik deskargatzeko. Discord-ekin erabiltzen duzun gailuak ezin baditu horrelako webguneak kargatu Discord.com , orduan konpondu zure konpondu behar duzu Interneteko konexioa eta saiatu berriro Discord irekitzen.\nModem eta bideratzailea berrabiarazi ditzakezu, seguruenik Interneteko konexio arazo desberdinak konpontzen lagunduko dutenak.\nEgiaztatu diskordearen zerbitzariaren egoera\nDiscord zerbitzarian zerbait gaizki badago, arazo desberdinak izan ditzakezu discord aplikazioarekin, hala nola, ahotsa konektatzean itsatsitako diskordioa edo eguneratzeak bilatzea.\nBisitatu https://discordstatus.com/ eta egiaztatu eten partziala gertatzen ari den, baliteke zure gailuan eguneratzeak ez ematea. Han dena ondo badoa, bilatu hurrengo irtenbideak.\nAbiarazi Discord gisa administratzaile gisa\nBatzuetan discord aplikazioak administrazio baimena behar du eguneratzeak aplikatzeko. Desadostasunak eguneratzeak behin eta berriro egiaztatzen dituela hautematen baduzu, diskordeak deskargatu eguneratzeak baina ez ditu aplikatuko administratzailearen sarbiderik ez duelako. Administratzaile gisa Discord exekutatzeak erabiltzaile askoren eguneratze begizta konpontzen laguntzen du nola egin,\nZiurtatu discord aplikazioa ixten duzula (egiaztatu birritan discord ikonoa sistemaren erretiluan ez badago, egin klik eskuineko botoiarekin eta hautatu Itxi)\nJoan mahaigaineko discord aplikazioaren lasterbide ikonoa, egin klik eskuineko botoiarekin eta hautatu Exekutatu administratzaile gisa,\nEgin klik baietz UAC gonbitean, egiaztatu Discord abiarazteak eta eguneratzea osatu beharko litzateke.\nDesgaitu proxy zerbitzaria\nHemen aplikatu behar duzun irtenbiderik onena diskordearen eguneratzeak instalatzean huts egin duenean edo eguneratzeak egiaztatzen trabatu direnean.\nSakatu Windows tekla + R, idatzi inetcpl.cpl eta egin klik Ados botoian\nHonek Interneteko propietateak irekiko ditu, konexioen fitxara joan,\nEgin klik LAN ezarpenetan eta, ondoren, ziurtatu desaktibatu LAN proxy zerbitzari bat erabiltzea.\nEgin klik Ados botoian, aplikatu aldaketak gordetzeko eta ireki discord aplikazioa eguneratzeak ondo instalatzen dituen ala ez egiaztatzeko.\nDesaktibatu zure suebakia aldi baterako\nGainera, aldi baterako desgaitu leihoaren suebakia beheko urratsak jarraituz.\nSakatu Windows tekla + R, idatzi firewall.cpl eta egin klik Ados botoian\nEgin klik Aktibatu edo desaktibatu leihoen defendatzaile suebakia,\nondoren hautatu irrati-botoia, desaktibatu leihoaren defendatzailearen suebakia bi aukeretarako.\nAldatu izena Discord eguneratze fitxategiari\nDiskordia eguneratzeko fitxategia hondatuta badago, arazoak instalatzeko diskordearen eguneratzeak sor ditzakezu. Beno, aldatu izena Discord eguneratze fitxategia, behartu Discord kopia berri bat deskargatzera eta arazoa bere kabuz konpontzera.\nWindows 10 bertsio berritzea% 99an gelditzen da\nZiurtatu desadostasuna ez dela exekutatzen edo itxi ataza kudeatzailetik,\nSakatu Windows tekla + R. Mota % localappdata% eta sakatu Sartu.\nBilatu eta ireki Discord karpeta eta aldatu izena Update.exe UpdateX.exe-ra.\nHori da orain saiatu Discord irekitzen eta ikusi ea eguneratzen den.\nBerriro instalatu Discord aplikazioa\nEta azken irtenbidea, berriro instalatu discord aplikazioa. Etengabe dauden Discord prozesuak erail ditzagun, Discord fitxategi lokalak ezabatu eta hutsetik berriro instalatu ditzagun.\nIreki zereginen kudeatzailea, Aurkitu Discord prozesuen zerrendan, hautatu eta egin klik Amaitu ataza.\nDiskordiazko instantzia bat baino gehiago badaude, hautatu bakoitza eta egin klik Amaitu ataza.\nOrain sakatu Windows tekla + R, idatzi appwiz.cpl egin klik ok,\nPrograma eta eginbideen leihoa irekiko da. Hemen kokatu discord aplikazioa eskuineko botoiarekin klik egin eta hautatu desinstalatu.\nJarraitu pantailako argibideei discord aplikazioa ordenagailutik kentzeko.\nOndoren, sakatu leiho tekla + R, idatzi % localappdata% eta egin klik Ados botoian\nHemen kokatu Discord karpeta eta ezabatu.\nBerriro irekita %Aplikazio datuak% eta ezabatu hortik discord karpeta, berrabiarazi ordenagailua.\nAzkenean, bisitatu discord gune ofiziala zure gailurako Discord aplikazioa deskargatu eta instalatzeko.\nSoluzio hauek lagundu al zuten Windows 10-en eguneratzeak edo eguneratze-begizta egiaztatzean trabatutako diskordia konpontzen? Jakinarazi iezaguzu beheko iruzkinak.\nKonponduta: kontrolatzailearen potentziaren egoera BSOD Windows 10 20H2 eguneratzean\nWindows 10 eguneratzeak huts egin du 1903 instalatzean\neragiketak huts egin du 0x00000002 errorearekin


ETA politiko-militarraren lan honetan, Pertur-ek idatzia, masa borrokaren eta borroka gerrillariaren arteko batasuna aztertzen da, borroka politikoaren eta borroka armatuaren artekoa. Bere akats bakarra, demokrazia-burgesaren taulan jokatu ahal izateko Alderdi leninistak legedi burgesa osorik bete behar duela esaten duela da, eta ez Argalak zioen bezala, abangoardiako alderdi semiklandestinoa izan, masa borrokarako eta hauteskundeetarako beste plataforma batzuez baliatuz. Hala ere, azken honek ere ez zuen lortu Alderdi leninista mugimenduaren buruan ipintzea, aurrerago hau militaristen eskuetan erortzea ekarri zuena. Bestetik, Pertur-ek onartzen du konponbide hau “partziala eta eskasa dela”. Bistakoa da txakurradak desagerrarazi izan ez balu era erabakigarrian eragin izango zuela ENAMen egituraketa eta borrokan.\nEuskal langileen alderdi baten sorkuntzaren beharra\n(…) Gure proposamena zentzu honetan hurrengoa da: konponbide bideragarri bakarra egungo egoerari borroka politikoaren eta borroka armatuaren arteko antolakuntza-banaketa da. Zehazki, alderdi baten sorkuntza aldarrikatzen dugu, behargin klasearen eta euskal herri osoaren abangoardia iraultzailea, izaera independentistakoa, eta bere gain eranstea orain arte ETAk aurrera eraman duen masa-jarduera guztia.\n(…) Esan dezakegu orain arte ETAk EHLren abangoardia erradikalizatuena eta borrokalariena ordezkatu duela, baina ez du argiro behargin klasearen interesak ordezkatu. Ezin da ukatu ETAn aldi berean, behargin klasearen kokapenenekin batera, eragin burges-ttipiko beste kokapen batzuk existitu direla eta memento zehatzetan kokapen horiek era argian aurka egin dutela.\n(…) Aurreko guztitik ondorioztatzen dena da euskal prozesu iraultzailearen gidaritza soilik behargin klasearen interesak ordezkatzen dituen eta iraultza horren teoria eta estrategia duen alderdi edo antolakunde batek eraman dezakeela aurrera, egun landuak ez dauden teoria eta estrategia.\n(…) Horrek ez du inola ere bortizkeriaren erabilera utzi behar dela esan nahi; aitzitik, egoera berrietara moldatutako borroka armatuaren mantentzearen menpe egongo da, hala alderdiak nola euskal herriaren osotasunak, ez ahaztea iraultza (eta ondorioz independentzia) ez direla posible izango herriaren zerbitzuko armada baten sorkuntzarik eta bortizkeria iraultzailearen erabilerarik gabe.\n(…) Esandako guztia laburbilduz, baieztatu dezakegu euskal iraultzak eta gidatuko duen alderdiak iraultza horren teoria propioaren lanketa funtsezkoetako egiteko gisa izango dutela, hala Euskadiren ezaugarri bereizgarrietan (iraultza industrialki garatutako Estatu baten barnean zapaldutako nazioan), nola beste esperientzia historikoez datozen ekarpenetan (eta ez soilik garaitu dutenenak) oinarrituta eta bere alde ekonomiko, politiko eta kulturalak bete beharko dituela.\n(…) Euskal langileen alderdia iraultzaileak zehaztu beharko duen lehenengo gauza euskal prozesu iraultzailea bideratu beharreko helburu estrategikoak dira. Bere iraultza sozialista eta iraultza nazionaleko izaera adierazi badugu, azken helburu horiek boterearen eskuratzea klase herrikoien partez izan behar dute, behargin klaseak gidatuta, egungo klase zapaltzailearen, oligarkiaren aurka, eta Euskadirentzako Estatu propio baten esparruan. Kontuan izan behar da lorpen biak batera etorri behar direla. Ez da irudikagarria, ez ondoren Euskadiri askatasuna emango lioken iraultza estatala, ezta independentzia interklasista eta burgesa ere, hura lortu eta gero sozialismoaren aldeko borroka hasiko zelarik.\n(…) Azken finean, “eraginkortasun iraultzailearen” benetako irizpidea ez dago demokrazia-burgesak eskaintzen dituen antolakuntza aukeretan, baizik eta haietatik abiatuz sistema zuzentzen duten jokoaren arauak zalantzan jartzeko gaitasunean.\n(…) Hau bereziki hauteskunde-praktikekin erlazionatutako guztiari buruz da, erregimen demokratiko-burges baten onarpenaren (eta alienazioaren) funtsezko zutabea. Parte hartu behar da, bistakoa da, irabazten saiatu behar da, baina ez da ahaztu behar oligarkia bera izango dela lehena bere arau propioak hausten indarren harremana berarentzat kaltegarria suertatzen hasten bada; eskuin-muturreko terrorismoarekin hasiz eta ahal badu, kolpe faxista berri batekin amaituz. Jakina, borroka armatuaren paper nagusietako bat etsaiaren erasoen aurrean lorpen herrikoiak finkatzea eta itzulezin bihurtzea izango da, baina ez da uste behar hori erreformismoaren aurkako erabateko konponbidea izango denik.(…)\n(…) Guk Herritar Batasuna Abertzalea euskal iraultzarako masa-estrategiarako lanabesa gisa ulertzen dugu. Hain zuzen ere, alderdi iraultzailearen papera prozesu iraultzailearen gidaritza eramatea bada –dirigismoa esan nahi ez duen gidaritza, behargin klaseari eta euskal klase herrikoiei gehien interesatzen zaizkion aukerak uneoro sustatzea baizik- Herritar batasun Abertzalearen papera bere baitan euskal masak antolatzea izan behar du, memento bakoitzean hauek duten kontzientziaren arabera.(…) Alde batetik hauteskunde-mekanismoen bidez ekingo du, euskal klase herrikoien hautagai ordezkagarrienak sustatuz, eta bestetik, gure herriak aurrera eramandako borroka guztien elementu dinamizatzaile gisa. Bere egitura propio mantendu beharko du, biltzar eta hauetan aukeratutako ordezkarien bidez.\nBorroka armatua fase demokratiko-burgesan\nGertatzen dena da [masa borroka] bere kabuz krisi hori sortzeko aski dela, demokrazia-burgesaren baitan kontraesan sozialak areagotzeko, baina ez berau konpontzeko.\nKlase zapaltzaileen erantzuna behargin- eta herri-borroken aurrean, hauen irismen, potentzia eta eskaerak haiengatik aurreikusitakoa gainditzen dutenean, ezaguna da: iritziaren desitxuratze kanpainak, dituzten izugarrizko baliabide ekonomikoez sostengatuak eta informazio-bideen kontrola ematen dietenak, blokeo eta ezegonkortze ekonomiko teknikak, lock-out-ak, kaleratzeak, usteltze administratibo eta judiziala eta, noski, beharrezkoa bihurtzen denean, bortizkeriaren erabilera, dela indar errepresiboen instituzionalizatua, manifestaldi, bilera, okupazioen aurka, dela legalitatea guztiz hautsiz, banda parapolizialen terrorismoa bidez. Eta, mugan –Txilen bezala-, faxismora buelta esanahi duen Estatu-kolpea.\nBorroka legalek gutxi egin dezakete presio-bitarteko horien erabilera galarazteko; masa-borrokek, legalitatetik atera daitezken beren aldaera mugatuetan –manifestaldiak, okupazioak, antzeko erako ekimenak- ere gutxi egin dezakete indar errepresiboen bortizkeriaren aurka eta are gutxiago eskuin-muturraren bortizkeria klandestinoaren aurka.\nEta hemen da fase honetan borroka armatuak jokatu beharreko funtsezko papera kokatzen den tokia: oligarkia edozein bitarteko erabiltzeko prest badago klase herrikoien aurrera egiteari aurka egiteko, hauek era berean prest daudela jakinaraztearena. (…)\nJakina, borroka armatu hori, izaera bermatzaile eta defentsibokoa, kontraesan sozialen areagotzea du ondoriotzat eta erasotzailea da zentzu horretan. Guzti honekin esan nahi izan duguna, masa-borrokek maila jakin batera heltzen diren mementotik aurrera, haiei dagokiela ekimena, protagonismo zuzena, eta hori masa-borroka haiekiko estaldura-, sostengu-ekintzak benetan hauek baino irismen handiago izan dezakeen arren. Hemen aztertzen ari garena prozesuaren mekanismoa da: faxismoan mekanismoa “bake sozial” eta masa-borrokaren gabezia egoera batetik abiatuta ekintza armatuak kontraesanen areagotze prozesua eta masa-borroken handitzea eragiten bazuen, demokrazia-burgesa batean eta masa-borroka jaso batekin mekanismoa alderantziz da: masa-borrokak eta oligarkiaren partez eragiten dituzten erasoak dira nukleo armatua ekitera behartzen dutenak.\nBorroka armatua egungo mementoan. Trantsizio fasea.\n(…) Borroka armatuaren paperaz zehazki, uste dugu definitzen duena ez dela hainbeste Estatuaren marko instituzional eta juridikoa (faxismoa, demokrazia-burgesa) baizik eta klaseen arteko indar-harreman erreala, eta zehazkiago, masa-borrokaren garapena.\n(…) Baldintzapen militarrei buruz hitz egiterakoan esaten genuen bezala, talde gerrillari bat ejertzito erregular batez desberdintzen da bere ahalmen operazional zuzenaren (bere su-potentzia) eta bere oinarri logistikoaren arteko harremana askoz handiagoa delako honetan bestean baino. Hau da zehatz-mehatz egun ETAn gertatzen zaiguna.\nHala ere, borroka armatuak disuasio papera jokatu ahal izateko harreman hau orekatu behar da. Disuasio indarra ez da hainbeste burututako ekintza kopuruagatik neurtzen, baizik eta burutzeko gaitasunagatik. Ezin da paper hau jokatu urtean soilik hiru ekintza egin badira gehiago ezin izan direlako egin edo ondo atera ez direlako; paper hau jokatu daiteke nahiz eta soilik hiru ekintza horiek egin oso garbi uzten bada beste 50 egin zitezkeela, eta egin ez badira erasoaldi orokortu bat hasteko baldintzak ez zeudelako izan dela.\nBeste alde batetik disuasio-paper hori zehazten duten beste faktoreetako bat indar errepresiboen, eskuin-muturraren eta orokorrean oligarkia osoaren erasoen aurkako berehalako erantzun ahalmena da. Ahalmen hau eraso bat eman den tokian era azkarrean erantzun ahal izatean datza. Azkartasunaren garrantzia azpimarratzen dugu: garrantzitsuena ez da oligarkiari argi uztea eraso hauen errudunak zigortzeko gure gogoa, haietako baten, harrapatzen dugun lehenengoaren gain errepresalia ekintzak eginez; garrantzitsuena da argi eta garbi uztea eraso guzti horiei, edo gehiengoari, erantzuteko aparatu egonkor eta gai dena dagoela. Soilik horrela kendu ahalko zaio klase zapaltzaileari hauek aurrera eramatearen asmoa.\n(…) Bistakoa da hemendik aurrera ekintza armatu oro terrorista gisa izango dela deitua, eta ez bakarrik klase zapaltzaileez baizik eta egungo oposizio moderatu guztiaz ere. Hortaz gure operazio militarren azalpen sakona herriari, noren aurka zuzenduak dauden, zein arrazoiengatik eta zer nahi dugun horrekin, funtsezkoa da eta eskatzen du, ez soilik azalpen hori emateko ahalegina, baizik eta herriari helarazteko gai den aparatu indartsua, beste bide guztiak itxiak egongo baitira.\nErakunde armatuaren egituraketa proposamena\n(…) Geunden tokira bueltatuz, demokrazia-burgesak bere indar errepresiboei muga batzuk ipintzen dizkiola, legeaz finkatuak. Baina errepresio legalaren lasaikuntza hori, nukleo iraultzaile indartsu bat badago, errepresio klandestinoaren igoera garrantzitsu batez doa lagundurik.\nNukleo iraultzaileak errepresioaren aurpegi bi horiek nola saihestu zenbatetsi beharko du. Lehenengoa, segurtasun-neurrien zorroztasuna bidez, batik bat froga materialen ingurukoan (armak, dokumentuak, eta abar.) eta legeriaren ezagutza sakona poliziari eta justiziari aurre egiten jakiteko. Bigarrena, beste segurtasun-neurri batzuen bidez, bereziki jada ETAko militante gisa ezagunak direnak, eta bere koadro esanguratsuenen babes- eta zelatatze-zerbitzuen sorkuntza.\nPonencia Otsagabia (euskaratua) – Eduardo Moreno Bergaretxe Pertur\nHonekin amaitzen dugu hiri-gerrillaren azterketa mugimendu komunistaren baitan. Ezin izan dugu XX. mende hasierako Europa erdialdeko mugimendu iraultzaileen dokumenturik eskuratu, III. Nazioartekoak zehaztutako borroka moldeak jarraitzen zituztenak. Marxista-leninista orori auzi honetan sakontzeko deia zabaltzen dugu.\nPosted maiatza 10, 2014 by aurreralangileria in borroka moldeak, euskal herria, marxismo-leninismo


Gaueko zamarien abenturak | Bizigiro | Berria\nGaueko zamarien abenturak\nKontrabandismoak tradizio luzea izan zuen Euskal Herriko mugaldeko herrietan. Istorio horiek jendeari erakusten dizkio Xanti Elizagoien kontrabandista ohiak.\nXanti Elizagoien, berdez jantzita, kontrabandisten ibilbidean talde bat gidatzen, Etxalarren. IÑIGO URIZ / ARGAZKI PRESS\nOier Morras Aranoa -\n2017ko abuztuak 24\nIpar eta Hego Euskal Herrien arteko herrietan, asko ziren legez kanpoko merkantzia trukeari esker bizi zirenak 1940 eta 1970 bitartean. Bi aldeen arteko prezio diferentzia eta produktu eskaintza urria aprobetxatuz, kontrabandistek iparraldetik hegoaldera eramaten zituzten salgaiak, gero bertan saltzeko. Mendiko bidexkak erabiltzen zituzten horretarako; izan ere, aduanetako zergak saihesteko modurik onena zen, eta, txikitatik ibiltzen zirenez mendian, arras ongi ezagutzen zituzten bidezidor guztiak, baita gauez zeharkatzeko ere. Iluntasunak lagunduta, askoz ere errazagoa zen muga zaintzen zuten guardia zibilak ohartarazi gabe igarotzea.\nTurista ugari erakartzen dituzte gaur egun kontrabandismoaren ibilbideek, eta, horren harira, duela urtebete erabaki zuen Xanti Elizagoien kontrabandista ohiak (Etxalar, Nafarroa, 1947) ibilaldi gidatuak antolatzen hastea. Udan egiten ditu soilik, larunbat gauetan. Talde bat bildu ostean, hiru orduko eta zortzi kilometro inguruko martxa bat egiten dute mendian zehar, gaztetan guardiak saihesteko erabiltzen zituen bidezidorretan barna. Lekurik garrantzitsuetan, gelditu egiten da bisitariei azalpenak emateko.\nEtxalartik abiatu eta kilometro batzuk egin eta gero, Sarara (Lapurdi) iritsi da martxa, salgaia hartzen zuten tokira: «Hemen elkartzen ginen mugaren beste aldeko lagunekin. Haiek erosten zuten salgai guztia, gero guri emateko».\nHandik, Etxalarrera abiatu dira berriz. Jakina, bidea ez da bizkarrean 30 kiloko zama eramango balute bezain zail egiten. Bizkarrean zeramatzaten fardelen barruan denetarik eramaten zuten kontrabandistek: kamioi piezak, iratzargailuak, telebistak, tabakoa, kafea... Gehienbat Hego Euskal Herrian ez zeuden produktuak ziren, edo lortzen oso zailak zirenak, herrialde atzeratua baitzen iparraldearekin alderatuta. Gainera, Francok ezarritako autarkiak ahal zuen heinean mugatzen zituen inportazioak, eta horrek areagotu egiten zuen eskaintzaren urritasuna.\nElizagoien, mugatik hurbil dagoen herrian sortua denez, gazte-gaztetatik hasi zen gau lanean. Txikitan helduak ikusten zituen, eta, 10 urte inguru zituenean, lehenbiziko mandatuak egin zizkioten: adibidez, herrian argiztatutako hainbat bide zeuden, eta, harrikadaz bonbillak apurtzen bazituen, ogitarteko bat ematen zioten sari gisa. Hala, bidea iluna izatea lortzen zuten. 16 urterekin hasi zen zamak mendian zehar eramaten, Saran hartu eta Etxalarrera eramanez.\nEgunez, baserriko lanetan ibiltzen zen, gaur arte egiten jarraitu duen bezala, baina horrek, azaldu duenez, ez zuen bizitzeko adina ematen: «Kontrabandismoa bizirik irauteko era bat baino ez zen, lanbide bat, fabrikara joatea bezala. Inork ez zuen gaizki ikusten. Hemen ez zegoen industriarik eta ez ezer, eta kontrabandismoan aritzea edo herritik alde egitea ziren aukera bakarrak».\nArriskuak eta trikimailuak\nErresistentzia eta oreka handia behar zen zeramaten zama pisutsuarekin ez erortzeko edota orkatila ez bihurritzeko. Zailtasun nahikoa ez balitz bezala, kontrabandistek normalean gaurik ilun eta lainotsuenetan egiten zuten lan, askoz ere errazagoa baitzen oharkabean pasatzea oskarbi zegoenean baino; baina, jakina, istripu bat izateko aukerak ere handitzen ziren.\nGuardia zibil batek harrapatzen zituenean, salgaia lurrean uzten zuten eta korrika ihes egin. Honela azaldu du Elizagoienek: «Ondoren, zortea bazenuen eta guardiak despistatu egiten baziren, zamaren bat berreskura zenezakeen... Baina oso arriskutsua zen, fusila gainean zeramatelako eta ezin zinelako askorik hurbildu».\nKontrabandoa egiten zen beste zenbait lekutan, Urdazubin (Nafarroa) kasurako, guardia zibilak sobornatu egiten zituzten salgaiarekin lortutako irabazien zati bat emanez, baina, Elizagoienek dioenez, Etxalarren ezinezkoa zen hori: «Hemen, guardia zibilek irabazien %100 nahi zuten. Gainera, zakuren bat kentzen baziguten, euren nagusiengana eramaten zuten, harro».\nEtxalarren, normalean poliziek ez zuten kontrabandisten aurka tiro egiten, gehienez airera. Hala ere, zaurituren bat izan zen bala baten errebotez, eta Urdazubi inguruan hildakoren bat ere bai. Arriskutsua izan arren, etekin handiak zituen lanbidea zela dio Elizagoienek: «Fabrikan, hilean 2.000 pezeta [12 euro] irabazten zenituen garai hartan. Kontrabandista gisa, berriz, hilean bizpahiru gauetan ateratzen ginen eta 3.000 pezeta [18 euro] inguru lor genitzakeen».\nGau lanean aritzen ziren bospasei kuadrilla zeuden herrian, eta horietako baten kide zen Elizagoien. Lortutako salgaiak gero saldu egiten zituen pertsona batentzat egiten zuten lan. Kontrabandorako eguna iristean, zitatu egiten zituen, normalean bakoitzaren etxean eskutitz bat utziz, eta ilunabarrean hitzarturiko lekura joaten ziren denak.\nElkarrekin arreta deitu gabe komunikatzeko sistema propioa zuten: iluntzean, balkoietan kolore ezberdinetako zapiak astintzen zituzten lankideekin koordinatzeko. Halaber, mugaranzko bidean zehar seinaleak uzten zituzten, atzekoak ohartarazteko. Zentzumen oso landuak izatea eskatzen zuen lanbide bat zen, eta edozeinek antzemango ez lituzkeen gauzak ikusten ikasi zuten: adibidez, bidezidor batean armiarma sare bat osorik aurkitzen bazuten, bazekiten hortik ez zela inor igaro ordu dezentean, eta, hortaz, bide segurua zela. Haizeak ekartzen zuen guardia zibilen kapen usaina, eta, noski, haien boten oinatzak ere bereizten ikasi zuten.\nInguruko baserrietan bizi zirenak lagun zituzten, eta, horri esker, abantailak zituzten. Adibidez, gazteak iluntzean baserri baten ondotik pasatu eta zakurrak zaunka hasten baziren, berehala etxean sartzen zituzten, guardien arreta deitu baino lehen.\nOier Morras Aranoa


Game Half Life Online. Play for free\nPlay jokoa Half Life Online:\nGame Description Half Life\nJokatu munduko joko ezagunenetako bat bertsio. Iraultzaile tiroak eta bertan ekitaldi ospatuko Kraskadurari eta izaki guztiak unibertso paralelo bat ondoren gure munduan igo. Dute pertsona batzuk existitzen diren itunak egin eta erregimen totalitario bat ezarri. Istripuaren lekuko izan duen zientzialari bat jolastu ahal izango duzu, monolitoa soldaduen aurka matxinatuen alde on borrokatzeko gisa. Makina bat izango duzu, angelu guztietatik ere balak eta hil behar duten soldaduak agortu egingo da. Biltzeko gehienezko hiltzen zenbatekoa duzu ez da oso tiro bitartean. . Play jokoa Half Life konektatuta.\nTekniko jokoa Half Life ezaugarri\nGame Half Life gehitu: 04.02.2014\nJokoa jokatzen: 920 aldiz\nGame Rating: 3.92 errondan 5 (13 kalkuluen arabera,)\nBezalako jokoa Half Life Jokoak\nDeskarga jokoa Half Life\nEmbed Joko Half Life zure web orrian:\nJokoaren txertatu Half Life zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Half Life, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Half Life-rekin, baita ere, jokoa jokatu zen: